Bukan Orang Dewasa Sahaja, Si Kecil Anda Pun Berisiko Alami Gangguan Tidur Apnea!

Rasanya tidak ramai yang cakna mengenai apa itu
 sleep apnea
 bukan? Untuk pengetahuan anda,
 ia adalah sejenis gangguan tidur
!

Gangguan ini bukan sahaja akan mengakibatkan tidur anda menjadi tidak lena malahan juga berisiko menyebabkan kondisi kesihatan yang lain.

Meskipun kita semua sering kali terdengar atau terbaca bahawa ia kerap terjadi kepada orang dewasa, ketahuilah bayi juga berisiko mengalaminya.

Jom sama-sama kita ikuti artikel ini untuk mengetahui lebih lanjut mengenainya!

Apa itu sleep apnea?

Sebelum pergi dengan lebih mendalam lagi, adalah wajar untuk kita semua faham definisi sebenar perkara ini terlebih dahulu.

Buat anda yang mungkin belum tahu, sleep apnea adalah sejenis gangguan tidur yang berkaitan dengan sistem pernafasan manusia.

Menurut Dr. Zarmina Ehsan yang merupakan Pembantu Profesor Pediatrik dari University of Missouri-Kansas City School of Medicine di Amerika Syarikat,
ada 2 jenis gangguan tidur apnea yang utama
 iaitu:

Obstructive sleep apnea
 (OSA)

Ia terjadi apabila berlaku penyekatan atau penyempitan saluran pernafasan dari hidung ke paru-paru lantas menyebabkan penderita kekurangan oksigen ketika sedang tidur.

Central sleep apnea
 (CSA)

Ia terjadi apabila terdapat halangan atau rintangan penghantaran isyarat dari otak ke sistem pernafasan (paru-paru, hidung dan mulut) agar terus bernafas ketika sedang tidur.

Berikut adalah simptom-simptom yang mungkin akan berlaku sekiranya kalian menderita kondisi ini:

Sukar bernafas terutamanya pada waktu malam

Sering mengantuk terutamanya pada waktu siang

Kesukaran menumpukan perhatian

Masalah perilaku

Tidur berdengkur

Sekiranya ada simptom-simptom yang kami nyatakan ini pada diri atau orang sekeliling anda, segera berjumpa doktor untuk mengelakkan komplikasi kesihatan yang lain.

Bayi pun berisiko alami gangguan tidur apnea?

Untuk menjawab persoalan utama artikel ini, jawapan mudahnya adalah ya. Untuk pengetahuan anda, si kecil anda juga berisiko alami gangguan tidur apnea.

Menurut kajian yang dijalankan oleh healthychildren.org, kira-kira 2% kanak-kanak dan bayi akan mengalami kondisi ini dan majoritinya tidak mendapatkan rawatan lanjutan.

Ini disebabkan oleh ibu bapa yang kurang peka, arif dan cakna mengenai apa itu sleep apnea.

Perkara pertama yang kalian perlu perhatikan ketika si kecil anda sedang tidur adalah pernafasan mereka – lihat dan dengar
 sama ada mereka berdengkur, tercekik atau sukar untuk bernafas
.

Bayi anda juga bukan perlu diberi perhatian ketika tidur waktu malam sahaja, malahan ketika ‘naping’ pada waktu siang
agar gejala sleep apnea tidak lagi berulang pada ketika yang lain
.

Sekiranya anda mengesyaki si kecil anda mengalami gangguan ini, apa yang ibu bapa perlu lakukan?

Segera bawa bayi jalani ujian gangguan tidur!

Tanpa diduga, si kecil anda juga mungkin adalah salah seorang dari individu yang menderita gangguan tidur apnea.

Selepas mendapati terdapat petanda atau gejala gangguan tidur ini pada mereka, segera berjumpa dengan pakar pediatrik di hospital berdekatan untuk pemeriksaan dan rawatan lanjutan,

Di sana, pakar mungkin akan menyarankan bayi kalian untuk menjalankan
ujian tidur yang dikenali sebagai polysomnogram
.

Semasa ujian ini, staf perubatan akan melihat dan menilai si kecil anda ketika sedang tidur dengan bantuan lekatan sensor pada tubuh badan.

Ini untuk memerhatikan corak pernafasan, kadar kemasukan oksigen serta gelombang pergerakan otak (electroencephalogram atau EEG).

Hasilnya, ia akan dapat menentukan sama ada mereka menderita sleep apnea ataupun tidak.

Teruskan dengan rawatan lanjutan sleep apnea

Kebanyakan bayi atau kanak-kanak yang alami gangguan sleep apnea ini akan mempunyai tonsil dan adenoid yang lebih besar.

Adalah penting untuk membuang tonsil dan adenoid ini melalui prosedur pembedahan tonsilektomi dan adenoidektomi.

Ia adalah langkah pertama yang perlu ibu bapa lakukan untuk merawat kondisi ini sepenuhnya.

Selain itu, ada juga rawatan lain yang memerlukan si kecil kalian memakai topeng ketika mereka tidur agar aliran udara yang masuk ke dalam hidung atau mulut mereka lebih lancar dan stabil.

Sekiranya mereka lahir dengan
kondisi kesihatan lain seperti sindrom Down
, cerebral palsy atau craniofacial, maka bayi anda lebih tinggi risiko terkena gangguan tidur apnea dan memerlukan rawatan lanjutan khas.

Sekiranya kalian mempunyai sebarang persoalan lanjutan mengenai apa itu sleep apnea, segera berjumpa dengan doktor ya!


Rasa Lonely? Lakukan 7 Perkara Ini Untuk Hilangkan Kesunyian Anda

Semua individu pernah berasa sunyi. Namun kesunyian itu sendiri mempunyai beberapa jenis maksud bergantung kepada konteks penggunaannya.

Ada individu yang berasa sunyi kerana mereka keseorangan. Ada individu yang berasa sunyi walaupun mereka berada di tempat keramaian.

Mereka yang dikelilingi oleh kenalan tetapi tetap berasa sunyi lebih berisiko untuk mendapat penyakit mental berbanding dengan mereka yang mempunyai ikatan sosial yang kuat dengan individu lain.

Aspek kesihatan sosial penting dalam memastikan kesihatan individu secara menyeluruh berada pada tahap yang optimum.

Menurut Pakar Psikologi David Narang, ia tiada kaitan dengan jumlah kenalan dalam hidup anda tetapi ia lebih kepada aspek hubungan emosi.

Kajian yang dijalankan oleh Cigna pada tahun 2020 telah mendapati bahawa 61% daripada 10,000 subjek di Amerika Syarikat berasa sunyi.

Konsep kesunyian yang dimaksudkan bukanlah satu keadaan di mana
kita tinggal berseorangan
. Ia merupakan kesan psikologi yang membuatkan kita berasa keseorangan walaupun hakikatnya ada ramai individu di sekeliling kita.

Artikel ini akan membincangkan 7 perkara yang boleh anda lakukan untuk hilangkan kesunyian anda. Teruskan membaca.

1. Jika berasa sunyi, cari individu lain untuk bersosial

Tiada manusia yang boleh hidup berseorangan di dunia ini. Walaupun anda tidak mempunyai ramai kenalan, hakikatnya, anda pasti mempunyai seorang teman yang tahu serba sedikit tentang diri anda.

Ini termasuklah ahli keluarga, saudara mara, kenalan tempat kerja atau rakan lain. Salah satu kunci kesembuhan kepada masalah kesunyian adalah interaksi sosial dengan individu lain.

Jika anda mempunyai teman baik, ajak mereka keluar minum kopi dan berjalan-jalan. Hanya interaksi sosial yang boleh memenuhi kehendak anda untuk berkomunikasi dengan individu lain dalam proses hilangkan kesunyian.

Interaksi ini tidak terhad kepada dunia nyata sahaja. Kemudahan teknologi membolehkan kita untuk berkomunikasi di alam maya. Luahan perasaan, bertegur sapa dengan kenalan lama dan bertanya khabar kepada keluarga mampu mengisi ruang kekosongan di jiwa.

2. Nikmati keindahan alam semula jadi jika anda sunyi

Menurut Dr Jeremy Nobel, Presiden
The Unlonely Project
, mereka yang berasa kesunyian boleh berjalan-jalan di luar dan jangan hanya terperap di dalam rumah.

Bergantung kepada individu, mereka boleh menikmati
keindahan persekitaran di kawasan tasik, taman botani dan hutan
 ataupun individu ini boleh bermain dengan haiwan di taman permainan atau di zoo berdekatan.

Menghabiskan masa di kawasan yang dikelilingi oleh keindahan alam semula jadi boleh memberikan kesan fisiologikal dan psikologikal yang positif.

Kajian yang dijalankan oleh Universiti Essex telah menunjukkan bahawa 95% peserta yang melakukan aktiviti di luar rumah mengalami
kesan positif terhadap kesihatan mental mereka
.

Jika anda berasa sunyi atau tertekan, cuba keluar dari rumah dan pergi berjalan-jalan.

3. Kurangkan penggunaan telefon pintar

Walaupun laman media sosial seperti Instagram dan Facebook mempunyai kebaikannya dari sudut sosial, ia juga boleh menyebabkan anda berasa lebih sunyi.

Bayangkan ketika anda sedang skrol, anda mula membandingkan situasi anda sekarang dengan apa yang dimuat naik oleh rakan anda.

Jika mereka memuat naik gambar sewaktu bercuti dengan keluarga, anda akan berasa sunyi. Jika mereka membuat
instastory
berkaitan dengan aktiviti sosial mereka juga anda akan berasa sunyi.

Walau bagaimanapun, jika sukar, cuba berkomunikasi dengan individu lain melalui media sosial seperti ajak keluar makan dan sebagainya.

Kurangkan masa skrol media sosial dan gunakan ia untuk memenuhi kehendak interaksi sosial anda. Dengan cara ini, anda akan berasa kurang sunyi.

4. Buat luahan melalui penulisan jika berasa sunyi

Bukan semua individu meminati karya seni. Namun bagi mereka yang suka menceburi bidang ini, anda boleh cuba untuk menulis luahan perasaan di platform tertentu.

Aktiviti menulis bukan sahaja boleh melibatkan pemikiran berkenaan dengan peristiwa masa lampau atau apa yang berlaku sekarang, ia juga menggalakkan penulis untuk memikirkan reaksi pembaca kelak.

Ini bermakna corak pemikiran mereka yang menulis melibatkan masa lampau, masa kini dan masa hadapan. Kebanyakan individu juga cenderung untuk menulis apa yang mereka sukar untuk ungkapkan.

5. Lawat muzium tempatan untuk elakkan kesunyian

Salah satu daripada aktiviti yang boleh dilakukan oleh mereka yang mengalami kesunyian berkait dengan aktiviti di muzium.

Menurut organisasi
The Unlonely Project
, mereka yang menyertai aktiviti sukarela di muzium menunjukkan tahap kesihatan yang lebih baik selepas satu tahun.

Tidak semestinya anda perlu menjadi sukarela untuk elak kesunyian. Mereka yang berinteraksi semasa melawat muzium juga boleh menikmati kesan positif yang sama.

6. Sertai kelas atau aktiviti berkumpulan

Jika anda berasa sunyi, anda boleh menyertai kelab atau organisasi sukarelawan bagi meluangkan masa anda dengan aktiviti yang berfaedah.

Selain itu, mereka yang menyertai kelab yang melibatkan
 aktiviti praktikal seperti memasak
 juga boleh mengumpul pengalaman sepanjang ia sedang berlangsung.

Perkongsian pengalaman tersebut dengan individu lain juga dapat mengeratkan hubungan dan membentuk tali persahabatan dalam usaha untuk membendung masalah kesunyian.

7. Fikirkan tentang mereka yang menyayangi anda

Kesunyian berpunca daripada
ketidakstabilan emosi
 yang mengganggu keseimbangan jiwa menyebabkan seseorang itu berasa diri mereka tidak disayangi.

Ingatlah, walaupun kadangkala anda beranggapan bahawa tiada orang yang menyayangi anda, untuk individu lain, anda mungkin merupakan sumber inspirasi mereka. Oleh sebab itu jugalah pembuatan membunuh diri dianggap sebagai perbuatan yang membunuh orang yang berada di sekeliling kita.

Kesunyian hanyalah topeng kepada rahmat yang telah kita terima. Buka topeng itu dan kira, seberapa banyak rahmat yang telah diberikan.

Konklusi

Kesunyian walaupun sesuatu yang tampak normal, namun jika dibiarkan, boleh melarat menjadi perkara yang serius. Oleh sebab mereka yang sunyi cenderung untuk mendapat kemurungan, ia juga boleh mempengaruhi kualiti hidup seseorang.

Kenal pasti apa yang menyebabkan anda rasa sunyi dan cari jalan penyelesaiannya. Jika anda berasa perasaan tersebut terlalu berat untuk anda hadapi, cari bantuan profesional.

Baca Juga:

Kesunyian: Satu Epidemik?

Bagaimana Menangani Kesunyian dalam kalangan Warga Emas

Lebih Rela Dipenjarakan: Epidemik Kesunyian dalam Kalangan Warga Emas

Berdepan Stigma Penyakit Mental


Kulit Muka Berminyak, Kering @ Sensitif? Ini Cara Pilih Produk Pembersih Wajah Yang Sesuai

Membersihkan muka penting sebagai penjagaan asas. Namun bukan semua produk pembersih sesuai untuk kulit muka. Ini tips memilih pencuci muka yang boleh dijadikan panduan.

Untuk mendapatkan lebih banyak info tentang Kesihatan Kulit, sila dapatkannya
di sini.

Tips memilih pencuci muka

Mencuci adalah asas kepada apa-apa
rutin penjagaan kulit
. Ia adalah kunci kepada kulit yang sihat dan cantik.

Pencuci yang baik bukan sahaja akan membasuh kotoran dan bakteria.

Tetapi ia juga membolehkan produk penjagaan kulit dan kecantikan yang dipakai akan menyerap lebih mudah ke kulit anda, dengan itu akan meningkatkan keberkesanannya.

Walau bagaimanapun, memilih pencuci muka yang betul dan
bersesuaian dengan kulit
 anda boleh menjadi sedikit mencabar.

Berikut adalah garis panduan dan tips memilih pencuci muka untuk memberi anda beberapa idea tentang pemilihan pencuci yang bersesuaian dengan kulit muka.

Kulit muka jenis normal ke berminyak

Jika kulit anda cenderung menghasilkan banyak minyak, pilih pencuci muka yang berbuih lembut.

Pencuci dengan buih lembut
sesuai untuk kulit berminyak
 kerana dapat mengeluarkan kotoran dan sebum pada kulit.

Elakkan produk pembersih wajah yang mengandungi bahan berasaskan sulfat seperti SLS/SLES kerana bahan seperti itu akan mengeraskan kulit dan mengganggu asid mantel (
acid mantle
) anda.

Sebab itu kita tidak digalakkan untuk menggunakan sabun buku untuk mencuci muka, melainkan ia adalah sabun buku yang direka khusus untuk kulit muka.

Antara tips memilih pencuci muka adalah dengan menggunakan produk yang mengandungi minyak.

Ia merupakan kaedah yang berkesan untuk menghilangkan kekotoran dari kulit, terutamanya jika anda suka menggunakan produk kosmetik kalis air.

 Lebih baik menggunakan minyak yang mengandungi
monounsaturated fats
 seperti minyak jojoba.

Minyak yang berat seperti minyak zaiton berkemungkinan besar menyumbat
liang-liang pori
 dan
menyebabkan jerawat.

Baca juga:

Tips memilih pencuci muka untuk kulit normal, kulit kering dan kulit sensitif

Jika
kulit kering
, anda disarankan untuk menggunakan krim atau produk pembersih muka berasaskan susu yang direka untuk menghidrat kulit semasa mencucinya.

Semak kandungan yang digunakan dalam produk pilihan anda.
Ejen penghidratan seperti asid hyaluranic boleh memberikan banyak kelembapan pada kulit.

Walaupun anda menyukai buih yang banyak ketika mencuci muka, ia sebenarnya hanya akan menyebabkan kulit lebih kering.

Jika anda mempunyai kulit yang sangat sensitif, walaupun terhadap air, anda mungkin boleh menggunakan air micellar sebagai pembersih.

Kesimpulannya, pembersih muka haruslah berfungsi untuk membersihkan kulit dan dalam masa yang sama masih lembut dan menghidratkan.

Setiap orang adalah berbeza, sesuatu yang berfungsi dengan baik pada orang lain, belum tentu akan memberikan impak yang sama pada diri anda.

Oleh itu, amat penting untuk mengetahui tentang keadaan kulit sendiri supaya anda mengetahui apa yang kulit perlukan.


Hormon Testosteron Rendah Punca Sperma Kurang? Ini Rawatan Kaum Adam Boleh Cuba!

Tahukah anda bahawa Jun adalah Bulan Kesihatan Lelaki? Inilah masanya untuk kita semua memberi lebih perhatian, kepekaan serta kesedaran tentang perihal kesihatan kaum Adam!

Antara isu yang sering diutarakan
setiap kali berbicara tentang golongan lelaki adalah kesuburan.
 Ini kerana ramai juga dalam kalangan mereka yang mengalami masalah ketidaksuburan.

Puncanya tentu sekali didalangi oleh
sperma yang kurang kualiti serta kuantiti
. Ada individu yang beranggapan bahawa sperma kurang adalah disebabkan oleh testosteron rendah.

Benarkah begitu? Jika ya, apa yang boleh dilakukan? Jom sama-sama kita ikuti artikel ini dengan lebih mendalam lagi untuk tahu jawapannya!

Apa itu hormon testosteron?

Sebelum pergi dengan lebih lanjut, wajarlah untuk kita semua belajar tentang perkara asas ini terlebih dahulu.

Untuk pengetahuan anda, hormon testosteron (turut dikenali secara saintifik sebagai ‘T’) adalah sejenis hormon yang dihasilkan oleh tubuh badan lelaki di dalam testis mereka.

Ia terlibat dalam pertumbuhan tulang, rambut serta organ seks seperti zakar dan prostat. Namun yang paling utama, ia diperlukan untuk sistem seksual lelaki berfungsi dengan baik.

Setiap individu berbeza kadar testosteron?

Bergantung kepada individu, kadar testosteron di dalam tubuh badan masing-masing adalah berbeza-beza. Ada yang kadarnya tinggi, normal dan rendah (hypoginadism).

Sekiranya kadar hormon ini tinggi dan normal, maka tiada apa yang kalian perlu risaukan. Pun begitu,
anda mungkin akan mengalami sedikit masalah jika ia rendah
.

Antara petanda anda mempunyai kadar testosteron yang rendah adalah zakar kurang kemampuan untuk ereksi serta kurang kemahuan atau keinginan seksual (libido).

Kemungkinan punca kepada masalah ini termasuklah:

Penyakit kronik; penyakit buah pinggang, hati, obesiti, diabetes

Kelenjar pituitari yang kurang aktif

Kecederaan atau penyakit pada hypothalamus (bahagian otak yang mengawal penghasilan hormon)

Kecederaan atau penyakit pada testis

Tumor yang tidak bersifat kanser pada sel pituitari

Kondisi genetik; contohnya
sindrom Klinefelter

Pengambilan ubatan tertentu; contohnya ubat tahan sakit opiate

Terkena radiasi

Rawatan kimoterapi

Dalam pada itu, kadar hormon testosteron yang rendah dikatakan akan mempengaruhi sperma lelaki. Adakah penyataan ini benar?

Hormon testosteron rendah punca sperma kurang?

Jawapannya,
tidak
. Ini kerana penghasilan sperma tidak hanya didorongi oleh hormon ini semata-mata malahan terdapat juga pelbagai lagi hormon yang lain.

Ya, testosteron memang diperlukan dalam penghasilan sperma. Namun kadarnya di dalam testis kebiasaannya jauh lebih tinggi berbanding yang wujud di dalam darah.

Ini bermakna lelaki yang mempunyai kadar ‘T’ rendah dalam tubuh badan sekalipun akan memiliki kadar hormon testosteron yang cukup untuk penghasilan sperma.

Jadi, mana datangnya kepercayaan yang mengatakan hormon testosteron rendah punca sperma kurang?

Sebenarnya, ia bukan menyebabkan sperma kurang kualiti dan kuantiti. Sebaliknya, testosteron yang rendah akan
mengakibatkan lelaki kurang kemampuan seksual
.

Masalah seperti
ereksi kurang kuat
,
ejakulasi pramatang
 serta
lemah libido
 akan menjadikan lelaki itu kurang berminat dengan aktiviti seksual bersama pasangan.

Kesannya, kemungkinan untuk pasangan hamil adalah lebih rendah. Inilah punca mengapa ada individu yang beranggapan hormon testosteron rendah punca sperma kurang.

Bolehkah jika ambil rawatan hormon testosteron?

Ramai yang akan mengesyorkan golongan ini untuk menjalani rawatan hormon testosteron bagi meningkatkan kadarnya di dalam tubuh badan. Nanti dulu!

Menurut Dr. Puneet Masson yang merupakan Pengarah Program Kesuburan Lelaki di Penn Fertility Care, segala rawatan hormon testosteron sama ada dalam bentuk suntikan atau suplemen hanya akan menyebabkan masalah menjadi lebih teruk.

Ini kerana pengambilannya secara klinikal akan menjadikan tubuh badan lelaki hilang kemampuan untuk menghasilkan testosteron secara semula jadi.

Selain itu, ia juga akan mengakibatkan tubuh badan turut hilang kemampuan untuk menghasilkan hormon lain yang diperlukan untuk penghasilan sperma.

Follicelstimulating hormone (FSH) – sangat penting untuk penghasilan sperma, adalah antara hormon yang akan terjejas teruk akibat dari rawatan ini.

Jadi, antara rawatan alternatif yang boleh lelaki cuba adalah pengambilan ubatan clomiphene citrate dan letrozole serta suntikan hormon pituitari yang akan merangsang kenaikan kadar testosteron secara semula jadi.

Pun begitu, sila
dapatkan pandangan pakar terlebih dahulu
 sebelum mengambil keputusan untuk mendapatkan sebarang ubatan, suntikan atau rawatan okay!


Pap Smear, Bantu Kesan Kanser Serviks

Serviks merupakan kawasan pada bahagian wanita, antara faraj dan rahim. Apabila sel-sel di serviks menjadi tidak normal dan cepat berkembang, kanser serviks boleh berlaku – ia boleh mengancam nyawa jika tidak dikesan atau tidak dirawat. Sesetengah jenis virus, yang dikenali sebagai
virus human papillomavirus (HPV)
 adalah penyebab utama hampir kesemua kes kanser serviks. Pemeriksaan Pap Smear boleh membantu untuk mengesan
kanser serviks
 pada peringkat awal.

Artikel ini akan membantu anda untuk mengetahui tentang apakah itu ujian pap.

Apa itu Pap Smear?

Pap Smear atau ujian Pap ialah prosedur pemeriksaan dan sejenis ujian saringan yang dijalankan bagi kanser serviks. Seperti ujian saringan yang lain, ia bertujuan mengesan
penyakit kanser serviks
 dengan awal agar rawatan dapat diberikan dengan lebih efektif.

Untuk lebih spesifik, ia mengesan kewujudan sel-sel pramatang atau kanser yang berlaku di serviks – pada bahagian pembukaan uterus. Semasa membuat Pap, doktor akan ‘mengikis’ atau mengambil sedikit sel-sel dari serviks anda dan akan mengujinya untuk pertumbuhan yang tidak normal.

Menurut statistik yang dikeluarkan oleh Institut Kanser Negara,
kanser serviks
 adalah antara 10 kanser paling kerap di Malaysia dengan kedudukan ke-7. Dengan mengesannya pada tahap awal, banyak nyawa akan dapat diselamatkan.

Sebab perlu lakukan ujian Pap Smear

Sama ada lelaki mahupun wanita boleh mendapat
jangkitan HPV
 (
Human Papillomavirus
) melalui hubungan seks. Bagi individu yang aktif secara seksual adalah amat berisiko untuk
dijangkiti HPV
 dan melakukan ujian Pap ini adalah amat penting, sekurang-kurangnya setiap 3 tahun sekali.

Ujian Pap tidak boleh digunakan untuk mengesan jangkitan menular seksual lain. Namun, kadang-kadang, ia dapat mengesan pertumbuhan sel yang boleh menyebabkan kanser lain.

Bagaimana ujian ini dijalankan?

Serviks atau
pangkal rahim
 terletak di antara rahim dan faraj (vagina).

Spekulum dimasukkan ke dalam faraj untuk membuka faraj supaya serviks lebih mudah diakses. Kemudian, sel permukaan serviks akan diambil menggunakan spatula atau berus serviks. Sel tersebut seterusnya dihantar ke makmal untuk pemeriksaan.

Ujian ini tidak mengambil masa yang lama, sekitar 5 minit sahaja dan tidak menyakitkan. Mungkin hanya menyebabkan sedikit ketidakselesaan. Anda haruslah tidak melakukan hubungan seksual 24 jam sebelum ujian. Elakkan juga penggunaan gel spermisid sehari sebelum ujian.

Keputusan ujian selalunya mengambil masa selama beberapa minggu.

Siapakah harus melakukan ujian Pap Smear?

Kebiasaannya individu wanita yang mencapai usia 20 tahun hingga 65 tahun dan pernah menjalankan hubungan seks adalah digalakkan untuk melakukan ujian Pap ini.

Risiko mendapat kanser serviks meningkat jika anda:

Menghidap HIV

Sistem imun lemah disebabkan kemoterapi atau pemindahan organ

Sekiranya anda
HIV positif
 atau mempunyai sistem imunisasi badan yang lemah akibat kemoterapi atau pemindahan organ, doktor boleh memberikan lebih banyak ujian kepada anda kerana terdapat risiko tinggi untuk mendapat jangkitan dan kanser.

Pemeriksaan Pap

ini dijalankan setiap 3 tahun sekali. Jika keputusan adalah normal sehingga umur 65 tahun, anda boleh berhenti menjalaninya.

Untuk individu berusia 30 tahun dan telah menjalani ujian ini yang normal 3 kali berturut-turut, boleh mendapatkan pandangan doktor sama ada anda boleh mendapatkan satu ujian untuk setiap 5 tahun jika ujian digabungkan dengan
pemeriksaan HPV
.

Wanita yang berusia lebih 65 tahun dengan sejarah ujian yang normal, boleh berhenti menjalani ujian ini pada masa hadapan.

Walaupun anda menjalani hubungan monogami, iaitu hubungan seks dengan hanya satu pasangan, anda masih perlu menjalani ujian Pap kerana
 HPV
 boleh menjadi tidak aktif untuk satu tempoh masa yang lama dan kemudian menjadi aktif secara tiba-tiba.

Apakah maksud keputusan ujian Pap?

Selepas mengambil ujian, hasil yang diperolehi boleh menjadi normal atau tidak normal (abnormal). Jika keputusan anda adalah normal, anda mungkin tidak perlu melakukan ujian Pap smear ini selama 3 tahun lagi.

Keputusan normal bermakna tiada sel abnormal yang dikesan. Ia kadangkala disebut sebagai negatif. Keputusan normal bermakna anda hanya perlu menjalani ujian seterusnya selepas 3 tahun.

Bagi keputusan abnormal pula, ia tidak semestinya bermakna anda mempunyai kanser. Ia hanya bermakna terdapat sel abnormal pada
serviks anda
 dan ada kemungkinan kanser. Sel abnormal tersebut mungkin salah satu daripada berikut:

Atipikal.

Ringan.

Sederhana.

Displasia teruk.

Karsinoma-in-situ.

Bergantung kepada keputusan anda, doktor mungkin akan mencadangkan dan meminta anda untuk ujian dilakukan dengan lebih kerap, atau menjalankan prosedur kolposkopi. Prosedur ini membolehkan doktor melihat
serviks anda
 dengan lebih dekat, atau biopsi mungkin dilakukan. Ia adalah untuk memberikan diagnosis lanjut.

Pap smear adalah tepat dan jitu, malah ujian ini akan mengurangkan risiko untuk mendapat penyakit
kanser serviks
 sebanyak 80 peratus. Seperti kebanyakan ujian kesihatan yang lain, prosedur ujian ini mungkin mendatangkan ketidakselesaan, bagaimanapun, rasa tidak selesa itu boleh membantu mengesan sebarang perkara tidak normal dalam badan anda.

Individu dewasa, terutama mereka yang berusia lebih 20 tahun dan ke atas perlu mendapatkan ujian ini secara teratur kerana dapat mengesan penyakit tertentu yang memerlukan rawatan segera.

Jika anda mempunyai kebimbangan atau pertanyaan, sila berjumpa doktor anda untuk mendapatkan nasihat perubatan, diagnosis dan pemeriksaan lanjut.


Sempena Hari Makanan Sedunia: Tangani Obesiti, Realisasikan Sifar Kebuluran

Tahukah anda jumlah penduduk dunia yang mempunyai masalah berat badan berlebihan dan obesiti adalah lebih tinggi berbanding dengan jumlah orang yang menghadapi masalah kebuluran? Ikuti artikel ini untuk mendapatkan maklumat selanjutnya.

Mengapa wujudnya masalah kebuluran

Pada tahun 2018, kajian oleh Pertubuhan Bangsa-Bangsa Bersatu (UN) telah menunjukkan
seramai 820 juta orang di seluruh dunia mengambil kurang daripada 1800 kalori sehari
. Ini adalah merupakan definisi bagi kebuluran dan ia bertentangan dengan definisi masalah obesiti.

Masalah kebuluran boleh disebabkan oleh faktor seperti ketidakmampuan untuk mendapatkan makanan atau pemberian makanan yang tidak menepati keperluan kalori minima harian.

Fakta ini dianggap kritikal kerana ia menunjukkan peningkatan drastik berbanding statistik yang dikeluarkan pada tahun 2014 yang menunjukkan hanya 775 juta orang di seluruh dunia yang mengalami kebuluran.

Jika dilihat pada jumlah bekalan makanan global, menurut pakar, secara teorinya, ia mampu untuk menampung jumlah penduduk di seluruh dunia. Walau bagaimanapun, menurut UN, kira-kira ⅓ daripada jumlah makanan tersebut terpaksa dibuang atas sebab kerosakan sewaktu proses penghantaran atau penstoran.

Kebanyakan kedai-kedai di negara yang maju mempunyai jumlah singkiran bahan makanan yang tinggi. Sayur-sayuran atau buah-buahan yang mempunyai kecacatan bentuk akan dibuang tanpa mengambil kira sama ada ia masih selamat dimakan ataupun tidak.

Di negara membangun pula, kebanyakan bahan makanan rosak berikutan kegagalan sistem penyejukan dan cerutan infrastruktur. Akibatnya? Hampir ⅓ daripada jumlah makanan terpaksa dibuang berikutan isu logistik dan pengagihan.

Faktor lain seperti tahap kewangan individu juga merupakan faktor penting yang boleh menyebabkan kebuluran. Harga makanan berbeza mengikut lokasi. Lokasi yang mempunyai
harga makanan yang murah kebiasaannya mempunyai kaitan masalah obesiti
 berbanding dengan lokasi yang mempunyai harga makanan yang mahal.

Kebanyakan keluarga yang boleh dikategorikan sebagai miskin di dunia membelanjakan hampir 80% daripada pendapatan bulanan hanya untuk membeli makanan.

Jika terdapat inflasi pada harga makanan disebabkan oleh faktor-faktor seperti bencana alam, perubahan cuaca dan perubahan harga minyak global, akan berlakulah perubahan pada tahap kemampuan untuk membeli dan jumlah kalori yang boleh diambil oleh individu tersebut dalam masa sehari.

Misi “Sifar Kebuluran”

Misi sifar kebuluran adalah merupakan misi kedua daripada 17 misi pembangunan mampan oleh PBB untuk membasmi kebuluran pada tahun 2030.

Ia menekankan kepentingan menangani
masalah peningkatan jumlah kebuluran dan malnutrisi
 bagi menjamin masa hadapan yang lebih cerah. Berikut merupakan 6 sebab mengapa misi sifar kebuluran dapat mengubah dunia:

Pemberian makanan yang berzat dapat menjamin kenaikan sebanyak 46% daripada jumlah pendapatan seumur hidup.

Ibu yang mendapat nutrisi yang cukup dapat melahirkan bayi yang mempunyai sistem pertahanan badan yang kuat. Kini, 60% daripada jumlah kebuluran sedunia terdiri daripada golongan wanita.

Misi sifar kebuluran dapat menyelamatkan nyawa kira-kira 5 juta kanak-kanak setahun.

Pengakhiran malnutrisi dalam kalangan kanak-kanak dapat meningkatkan sekurang-kurangnya 16.5% keluaran dalam negara kasar (GDP) bagi negara-negara membangun.

Pengakhiran masalah kematian kanak-kanak berpunca daripada masalah nutrisi (seperti kebuluran dan obesiti) dapat meningkatkan 9.4% daripada jumlah tenaga kerja.

Pembasmian masalah kekurangan zat besi dapat meningkatkan 20% produktiviti di tempat kerja.

Hari Makanan Sedunia dan Obesiti

Walaupun kita sudah tahu bahawa 820 juta penduduk di dunia menghadapi masalah kebuluran, kira-kira 670 juta orang dewasa, 140 juta remaja dan 40 juta kanak-kanak bawah 5 tahun mempunyai masalah berat badan berlebihan.

Kini, 1 daripada 3 individu mempunyai masalah obesiti atau malnutrisi dan jika masalah ini tidak dibendung, menjelang 2025, ia boleh meningkat kepada 1 daripada 2 individu. Jika dilihat pada jumlah, mereka yang mempunyai masalah obesiti adalah lebih ramai berbanding mereka yang kebuluran.

Melihat kepada masalah obesiti yang kian meruncing, bersempena dengan Hari Makanan Sedunia yang akan diadakan pada 16 Oktober 2019, UN telah menetapkan tema “
Healthy Diet

for a #zerohunger World
” atau pemakanan seimbang untuk dunia bebas kebuluran.

Ia bertujuan untuk menggalakkan gaya pemakanan sihat bagi mengelakkan atau merawat masalah obesiti sekali gus penyakit kronik yang berkaitan dengannya.

Kesan daripada perubahan globalisasi, urbanisasi dan peningkatan hasil pendapatan telah merubah corak pemakanan manusia daripada makanan yang kaya dengan serat seperti buah-buahan kepada makanan berproses, tinggi gula, garam dan lemak.

Ini mengakibatkan peningkatan risiko penyakit kronik seperti obesiti, kencing manis, hipertensi dan penyakit jantung sekali gus meningkatkan perbelanjaan kesihatan.

Kerajaan Malaysia telah membelanjakan berbilion ringgit untuk menampung kos rawatan penyakit kronik. Ia berikutan 70% daripada populasi pesakit di negara ini menggunakan perkhidmatan hospital kerajaan.

Jika masalah obesiti ini dapat ditangani, perbelanjaan negara bagi sektor kesihatan dapat dikurangkan. Ini bermakna, lebih banyak peruntukan boleh disalurkan kepada bantuan mangsa kebuluran dalam merealisasikan misi sifar kebuluran oleh UN.

Hello Health Group
 tidak menyediakan nasihat perubatan, diagnosis, atau rawatan.

Baca juga:

Realiti Masalah Obesiti Di Malaysia

Anak Tunggal Tujuh Kali Berisiko Mengalami Obesiti

Kasih Sayang Ibu Boleh Kurangkan Risiko Obesiti?

Kanak-kanak Obesiti Harus Diberikan Rawatan Pintasan Gastrik

Hari Obesiti Sedunia 2019: Mungkinkah BMI Anda Tersilap?


Sifilis Kongenital: Antara Punca Utama Kematian Bayi Seluruh Dunia

Statistik berkaitan sifilis kongenital

Pada 27 Februari 2019, Pertubuhan Kesihatan Dunia (WHO) melaporkan anggaran
lebih setengah juta
 kes keseluruhan
sifilis kongenital
 pada tahun 2016, yang menyebabkan lebih 200 000 kematian dalam kandungan dan dalam kalangan bayi baru lahir. Walaupun tidak signifikan penurunannya, dari tahun 2012 hingga 2016, anggaran ini menunjukkan beban sifilis kongenital global telah menurun dari 750 000 kepada 660 000 kes. Namun yang demikian, bilangan kes yang tinggi ini masih tidak boleh diterima dan penting untuk golongan wanita mendapat akses kepada pengesanan awal dan rawatan untuk sifilis.

Sifilis kongenital sekilas pandang

Sifilis
 merupakan salah satu jangkitan kelamin yang paling kerap berlaku di seluruh dunia, dengan anggaran sekitar 6 juta kes baru setiap tahun. Sifilis kongenital pula adalah keadaan di mana ibu yang menghidap jangkitan sifilis (dan tidak mendapat rawatan awal atau mencukupi) menjangkiti kandungannya dengan sifilis tersebut. Jangkitan sifilis dari ibu kepada anak ini boleh mengakibatkan pelbagai kesan buruk kepada bayi termasuklah lahir mati, kematian pasca kelahiran, berat yang rendah ketika lahir, kelahiran pramatang dan kecacatan-kecacatan kongenital.

Mujurnya, dalam keadaan di mana terdapat kemudahan ujiaan dan rawatan awal dalam penjagaan antenatal, sifilis kongenital adalah sangat boleh dicegah dan dirawat. Rawatan yang cukup menggunakan Benzylpenicillin (Penicilin G) sebaiknya sebelum trimester kedua, mengurangkan risiko kesan buruk terhadap janin secara mendadak.

Sehingga kini, sifilis kongenital adalah punca lahir mati boleh dicegah nombor dua di peringkat global, selepas malaria.

Mengambil iktibar daripada kejayaan Malaysia

Pada 8 Oktober 2018, Malaysia telah diiktiraf sebagai negara pertama dalam kawasan pasifik barat WHO yang telah berjaya menghapuskan bukan sahaja transmisi sifilis daripada ibu kepada bayi, bahkan transmisi HIV daripada ibu kepada bayi. Dengan pengiktirafan ini, Malaysia tergolong dalam kumpulan elit 12 negara di dunia diiktiraf WHO yang telah berjaya menghapuskan transmisi ibu kepada bayi bagi jangkitan sifilis dan/atau
HIV
.

Semuanya bermula pada tahun 1998 ketika Malaysia menjadi antara negara terawal yang mengangkat dan mengimplementasikan pencegahan transmisi ibu kepada bayi bagi jangkitan HIV dan sifilis dalam servis ibu mengandung dan kanak-kanak mereka. Ianya mengambil masa 2 dekad yang penuh dengan perancangan teliti, peruntukan berterusan dan terpandu oleh dana kerajaan dan juga polisi-polisi kesihatan awam yang menyeluruh sebelum penjagaan antenatal Malaysia menjadi padu dan mampan. Hari ini, walaupun terdapat rakyat Malaysia yang tidak menghargai kehebatannya, ujian antenatal dan rawatan HIV dan sifilis diberikan secara percuma dan hampir semua wanita mempunyai akses kepada servis kesihatan berkualiti termasuk perancangan keluarga dan kelahiran selamat oleh penyambut terlatih.

Menurut Eamonn Murphy, Pengarah Dearah Asia dan Pasifik UNAIDS, “Penghapusan ini merupakan satu kejayaan yang meletakkan Malaysia sebagai peneraju dalam usaha global untuk memastikan tidak ada anak-anak yang lahir dengan sifilis kongenital atau HIV. Gabungan komitmen politik, sistem kesihatan yang jitu, pencegahan awal, diagnosis dan rawatan merupakan kunci kepada kejayaan,” sebelum beliau menambah “Semua negara patut mencontohi Malaysia dengan memastikan setiap anak lahir dengan permulaan yang bebas daripada HIV.”

Memantau pengskalaan saringan dan rawatan untuk wanita mengandung menjadi tunjang kepada kayu ukur progress ke arah matlamat ini. Menilai berapa ramai orang dewasa dan bayi yang terkesan akibat sifilis pada peringkat daerah dan anggaran nasional adalah penting dalam mengemudi kapasiti sistem kesihatan untuk memperkuatkan lagi pencegahan, pengesanan dan rawatan sifilis.

Hello Health Group
 tidak memberi nasihat perubatan, diagnosis atau rawatan.


Makin Popular, Ini Khasiat Mee Tarik Yang Anda Pasti Tak Sangka!

Sebenarnya,
ada banyak jenis mi yang popular di negara kita
 seperti mee tarik, mi kuning, mi sanggul, mi segera, suhun, laksa, laksam, kuey teow, mihun dan yee mee.

Dalam artikel ini, kami akan rungkai lebih lanjut tentang mee tarik dan manfaatnya buat anda!

Untuk mendapatkan lebih banyak info tentang Pemakanan Sihat, sila dapatkannya
di sini.

Apa itu mee tarik?

Mi tarik atau juga popular dengan nama asli Lamian adalah sejenis mi dengan tekstur yang kenyal lagi lembut dan
diperbuat daripada tepung gandum
, sama seperti jenis mi lain.

Cara mi ini dibuat adalah dengan kaedah memintal, melipat, meregang serta menarik doh tepung yang telah diuli sehingga ia menjadi helaian mi yang nipis, panjang dan elastik.

Perbezaan di antara mi ini dengan jenis mi lain adalah mi tarik akan diproses menggunakan tangan sedangkan mi lain pula diproses menggunakan mesin. Dalam erti kata lebih mudah, mee tarik adalah
homemade
.

Memandangkan mi ini
homemade
, ramai percaya bahawa ia adalah pilihan yang jauh lebih sihat terutama jika
 individu itu sedang berusaha untuk menurunkan berat badan
.

Disebabkan itu pula, tidak kurang ramai individu yang memilih untuk menggantikan makanan ruji seperti nasi atau pasta kepada mi ini dan langkah mereka itu mungkin agak tepat.

Apa variasi mee tarik?

Bahan utama dalam doh mi tarik sebenarnya tidak banyak dan hanya menggunakan 3 bahan utama iaitu tepung gandum, garam dan air. Namun, mungkin ada banyak cara penyajian mi ini.

Untuk pengetahuan anda semua, terdapat 3 versi popular mi tarik yang telah lama ada termasuk:

Mi tarik goreng:
 Digoreng bersama kicap, telur, daging dan sayur pilihan.

Mi tarik sup:
 Dicampur ke dalam sup bersama telur, daging dan sayur pilihan.

Mi tarik sos:
 Dicampur ke dalam sos bersama telur, daging dan sayur pilihan.

Walau apa pun versi yang anda minat dan makan, tidak dapat dinafikan bahawa mi ini masih sihat dan sangat sesuai buat
mereka yang ada masalah berat badan tidak terkawal
.

Benarkah ia sihat dan bagus untuk berat badan?

Mungkin ramai yang menyangka bahawa mi itu sendiri adalah sangat tidak sesuai jika individu ingin mengamalkan diet sihat ekoran ia tinggi dengan kalori, karbohidrat serta lemak.

Dan seperti mana yang kita semua sudah tahu juga, kalori, karbohidrat dan lemak adalah antara
anasir utama individu mengalami masalah berat badan
 berlebihan atau obesiti.

Pun begitu, lain pula halnya jika mi yang anda ambil itu adalah mi tarik kerana ia tinggi manfaat!

Apa yang ada di dalam Lamian?

Bagi setiap semangkuk hidangan mi tarik, ia mungkin mengandungi nutrien seperti yang berikut:

Kalori
 – 410 kcal

Karbohidrat
 – 37 g

Lemak
 – 20 g

Protein
 – 19 g

Sodium
 – 1270 mg

Kolesterol
 – 55 mg

Menurut angka di atas, kandungan yang ada risiko untuk menggemukkan iaitu kalori, karbohidrat dan lemak di dalam mi ini adalah lebih rendah berbanding dengan jenis mi lain.

Tambahan itu lagi,
 ia mungkin lebih tinggi dengan protein
 di mana nutrien ini dapat membantu anda membina dan merangsang otot badan agar ia lebih besar, kuat serta sihat.

 Ia jenis mi yang paling sihat!

Sebenarnya, anda mungkin tidak salah jika punya fikiran bahawa mi itu sendiri adalah pilihan makanan yang kurang bijak dalam usaha untuk menurunkan berat badan.

Namun, Lamian adalah alternatif yang paling bagus dalam kalangan jenis mi yang lain.

Dalam pada itu, mee tarik ini juga tentu lebih baik berbanding dengan
 makanan ruji seperti nasi atau pasta
.

Contoh resepi yang anda boleh cuba!

Apa yang anda perlukan di dalam resepi masakan ini juga tidak sukar dan perlu ada bahan berikut:

150 g mi tarik asli gandum

2 sudu besar
minyak masak

1/2 sudu kecil garam

1/2 liter cawan air

1 jalur kek ikan

1 biji telur ayam

50 g isi daging

1 ulas bawang merah

3 ulas bawang putih

1 sudu besar kicap manis @ masin

1 susu besar sos tomato

1 sudu besar sos cili

1 susu kecil sos tiram

1/4 ikat sayur sawi

Sedikit daun bawang @ daun sup

Caranya juga mudah sahaja yakni dengan panaskan minyak masak kira-kira 5 minit. Kemudian, masukkan air, garam, dan variasi jenis sos di atas tadi untuk digaul sehingga sebati.

Selepas itu pula, masukkan mi bersama dengan bawang, kek ikan, telur ayam, daging, sayur dan kacaukan. Tuangkan kicap pilihan anda ke atas mi sementara ia sedang dimasak.

Akhir sekali, letak daun bawang atau daun sup ke atas mi dan hidangkan!
 Amat mudah, bukan
? Ayuh cuba!


Awas Ibu Bapa! Ambil Tahu 3 Bentuk Jenayah Pedofilia Ini

Isu jenayah pedofilia mungkin kurang menyenangkan untuk anda hadapi. Namun, melihatkan
statistik kejadian
 dan risiko anak-anak kecil yang mungkin terdedah kepada pemangsa pedofilia, memahami bentuk penderaan seksual yang dilakukan pemangsa adalah penting agar anda dapat mengenal pasti dan melaporkan sebarang kejadian yang tidak diingini.

Jadi, apakah bentuk jenayah pedofilia dan
 bagaimanakah pemangsa mungkin mengambil kesempatan terhadap kanak-kanak?

Apa itu jenayah pedofilia?

Pedofilia ditakrifkan sebagai orientasi seksual yang kuat dan berterusan terhadap kanak-kanak, secara umumnya yang berumur 13 tahun atau lebih muda, kedua-dua lelaki dan perempuan.

Jenayah pedofilia sama ke dengan pencabulan kanak-kanak?

Masyarakat biasanya terkeliru perbezaan antara pedofilia dengan pencabulan kanak-kanak. Walaupun pencabulan kanak-kanak ditakrifkan sebagai perbuatan, pedofilia dicirikan oleh keinginan mereka.

Secara saintifiknya dianggarkan bahawa kira-kira separuh daripada penculik kanak-kanak tidak secara seksualnya tertarik kepada mangsa. Sebaliknya, seorang pedofil mungkin tidak melakukan perbuatan seksual terhadap anak-anak.

Faktanya, terdapat banyak pedofil yang tidak mengganggu kanak-kanak dalam bentuk seksual dan menganggap sebarang jenis hubungan seksual dengan anak-anak adalah perbuatan yang tidak bermoral.

Bagaimana mengenal pasti jenayah pedofilia

1. Jenayah pedofilia dalam pronografi kanak-kanak

Pemangsa pedofilia mungkin terlibat dalam penghasilan, penyebaran dan menyaksikan pronografi kanak-kanak.
Pronografi bukan sahaja dalam bentuk video, tetapi termasuk juga audio atau media bertulis.

Ilustrasi atau lukisan yang mempamerkan gambaran jelas kanak-kanak terlibat dengan aktiviti seksual juga termasuk dalam definisi ini.

Dengan kecanggihan teknologi, bahan pronografi kanak-kanak yang muncul di dunia maya kian bercambah. Percaya atau tidak, kini mucul pula fenomena
live-streaming
 sewaktu melakukan penderaan seksual terhadap kanak-kanak!

Disebabkan tiada bukti videografi yang tinggal selepas pendedahan secara langsung, kes sebegini lebih sukar dibuktikan.

Media sosial dan komuniti maya juga membolehkan perkongsian bahan pronografi antara pesalah laku jenayah pedofilia. Perbincangan dan perkongsian atas talian antara pesalah laku jenayah pedofilia menimbulkan rasa normalisasi terhadap kecenderungan di luar tabii mereka.

Mereka juga akan berasa tidak lagi sensitif dan bersimpati terhadap mangsa apabila kewujudan komuniti maya membolehkan mereka berkongsi keinginan dan pengalaman mendera kanak-kanak secara seksual tanpa dipandang serong atau ditangkap.

Sementara bahan grafik ini boleh menyebabkan trauma terhadap mangsa walaupun setelah bertahun-tahun peristiwa tersebut berlaku.

2.
Grooming
 secara seksual- salah satu bentuk jenayah pedofilia

Grooming
 yang secara literalnya bermakna mendandan; merujuk kepada perilaku orang dewasa yang berkawan dengan kanak-kanak dan mencipta hubungan emosi dengan niat untuk melakukan penderaan seksual kepada kanak-kanak tersebut.

Ini termasuklah dengan cara mengadakan komunikasi seksual dengan seorang kanak-kanak atau menggalakkan kanak-kanak tersebut berkomunikasi secara seksual.

Antara perkara yang sering disalahfahami masyarakat adalah keterlibatan kanak-kanak yang seperti merelakan perilaku berbaur seksual dengan pesalah laku pedofilia. Sedangkan sebenarnya
proses
grooming
 melibatkan hubungan kepercayaan antara pemangsa dan mangsa
 hingga akhirnya mangsa diperalatkan untuk kepentingan seksual.

Mangsa mungkin telah mengenali pemangsa sejak bertahun-tahun lamanya atau tidak memahami apa yang dilakukan pemangsa terhadap dirinya.

Lebih-lebih lagi dalam situasi di mana pesalah laku pedofilia adalah orang terdekat seperti bapa atau penjaga, anak kecil tersebut akan merasa keliru dengan ‘manifestasi kasih sayang’ yang ditunjukkan orang yang sepatutnya melindungi mereka.

Kegagalan masyarakat memahami proses
grooming
 ini menyebabkan sikap menyalahkan mangsa kerap kali berlaku. Bahkan dalam sesetengah kes, mangsa yang dipersalahkan sebagai ‘menggatal’ atau turut sama bersubahat dengan pesalah laku seksual tersebut.

Tohmahan dan stigma terhadap mangsa antara punca kes penderaan kanak-kanak tidak dilaporkan.

3. Penderaan seksual sama ada fizikal atau bukan fizikal

Penderaan seksual secara fizikal bukan sahaja melibatkan menyentuh kanak-kanak, tetapi termasuk juga menyuruh kanak-kanak menyentuh diri pemangsa, orang lain atau diri mereka sendiri secara seksual.

Penderaan seksual bukan fizikal pula melibatkan perilaku pemangsa yang mendedahkan kanak-kanak tersebut kepada keadaan seksual
 atau tidak senonoh seperti gaya badan atau mendedahkan badan kepada kanak-kanak tersebut, menunjukkan bahagian badan kanak-kanak tersebut kepada orang lain, kerap mengekori, memerhatikan atau menghubungi kanak-kanak tersebut atau mendedahkan kanak-kanak tersebut kepada sesuatu yang seksual seperti pronografi.

Dalam fenomena
webcam child sex tourism
, penggunaan webcam membolehkan pemangsa memperalatkan mangsa untuk mempamerkan diri sendiri secara seksual.

Walaupun dipisahkan dengan jarak geografi yang jauh, pemangsa sebenarnya telah pun melakukan
penderaan seksual terhadap kanak-kanak
 tersebut.

Kesimpulan

Didik diri anda dengan tanda-tanda p
enderaan seksual terhadap kanak-kanak.
 Cegah sebelum perkara ini melarat menjadi lebih teruk atau anak anda diperdayakan pemangsa pedofilia.


Berkesankah Alat Pembersih Udara (Air Purifier) Dalam Mencegah Coronavirus?

Untuk mendapatkan lebih banyak info tentang coronavirus di Malaysia, sila dapatkannya di sini.

Ketika berada di luar, penggunaan topeng muka dikatakan membantu mengurangkan risiko jangkitan virus korona. Tetapi bagaimana pula sewaktu di rumah? Adakah penggunaan alat pembersih udara berkesan mencegah wabak virus Wuhan ini?

[covid_19]

Merebak melalui zarah

Umumnya,
novel coronavirus merupakan satu jangkitan
 yang boleh merebak melalui zarah di udara. Ia merupakan virus yang menyerang sistem pernafasan manusia dan berisiko mengakibatkan masalah kesihatan seperti demam, selesema mahupun sesak nafas.

Berikut adalah simptom & komplikasi virus korona baharu yang kalian wajib tahu:

Pelbagai cara dilakukan untuk mengelak jangkitan virus ini seperti pemakaian topeng muka sehinggalah penggunaan produk pembersih udara atau
air purifier.
Malah, seiring dengan perkembangan teknologi, terdapat pelbagai variasi alat pembersih udara terjual di pasaran.

Artikel berkaitan:

Tetapi yang menjadi persoalan kini, adakah ia berkesan dalam membantu
mencegah jangkitan 2019-ncov
 ini?

Berkesankah alat pembersih udara?

Alergen
 adalah satu kumpulan sebatian melibatkan asap, kulat, virus, bakteria, debunga, dan bahan
 tercemar
 yang boleh merosak dan menjejaskan paru-paru serta sistem imun badan.

Alergen boleh dibawa masuk ke dalam kediaman, selepas anda pulang dari sesuatu tempat.

Alergen boleh bertukar menjadi mikroorganisme yang
tersebar
melalui udara. Mikroorganisma pula merupakan satu zarah yang boleh berpindah daripada individu ke individu.

Keadaan ini boleh berlaku apabila kedua-dua individu tersebut menghirup udara sama di dalam ruang atau bilik yang sudah
 tercemar
.

Sudah tentu
penyebaran virus
 dan bakteria dalam kediaman adalah lebih mudah. Ini kerana rumah merupakan satu tempat yang selalunya ditinggalkan dalam keadaan pintu dan tingkap yang sentiasa ditutup atas faktor keselamatan.

Keadaan ini sekali gus akan menyebabkan mikroorganisma untuk terus terperangkap dalam ruang udara di rumah anda.

Situasi seperti ini akan mengakibatkan individu lain seperti ahli keluarga yang berada di kediaman yang sama dengan individu yang dijangkiti virus akan lebih terdedah kepada jangkitan ini.

Risiko dijangkiti
 adalah lebih tinggi khususnya kepada anak-anak kecil, individu dewasa lebih berusia dan individu dengan tahap sistem imun yang lemah.

Baca juga:

Adakah Coronavirus Turut Menjangkiti Kanak-kanak?

Mengapa Sedikit Kes Positif COVID-19 Dalam Kalangan Kanak-Kanak? Ini Sebabnya!

Kebanyakan alergen seperti virus dan bakteria mempunyai saiz yang sangat kecil dan tidak boleh dilihat melalui mata kasar. Malahan, terdapat alergen dengan saiz yang tidak melebihi 0.3 mikron. Bagi menghilangkan alergen dalam zarah udara, selalunya pembersih udara atau
air purifier
 sering menjadi pilihan.

Dan ketika
penularan wabak virus korona
 yang semakin membimbangkan ini, peningkatan penggunaan
air purifier
 dalam kalangan masyarakat juga semakin meningkat.

Alat pembersih udara dengan sistem penapisan HEPA dikatakan satu alat yang terbaik dalam membantu membersihkan udara dalam kediaman.

Sistem penapisan HEPA (
high efficiency particulate air
) merupakan satu teknologi penapisan udara dengan jaring halus yang dapat memerangkap zarah berukuran 0.3 hingga 0.1 mikron.

Penapis HEPA telah digunakan secara meluas dalam bidang bioperubatan sejak tahun 1940-an sebagai medium pencegahan organisma virus dalam udara. Teknologi ini dikatakan dapat menapis lebih 99.97 peratus zarah dalam udara.

Namun begitu, menjadi persoalan utama kini, adakah alat pembersih udara berkesan dalam membantu mencegah
penularan virus korona
?

Penapis HEPA vs mencegah virus 2019-ncov

Walaupun penapis HEPA dikatakan dapat memerangkap zarah bersaiz 0.1 mikron, malangnya fungsi HEPA di dalam alat pembersih udara tidak dapat membunuh virus, tidak kira model yang anda beli itu adalah model keluaran terbaharu sekalipun.

Malahan, keberkesanan penapis HEPA ini juga akan menurun dari masa ke masa disebabkan pengumpulan zarah di dalamnya.

Sekiranya anda mahu alat pembersih udara anda berfungsi dengan sebaiknya dalam membantu mencegah jangkitan coronavirus, alat penapis HEPA anda perlu digabungkan dengan beberapa ciri lain. Antara ciri-ciri tersebut adalah:

1. Ultraviolet germicidal irradiation
 (UVGI)

UVGI atau lebih dikenali sebagai lampu UV adalah teknologi dengan sinaran ultraviolet yang dapat meneutralkan pelbagai mikroorganisma dalam udara seperti kuman, bakteria dan virus.

Air purifier
 akan lebih berkesan dalam mencegah virus Wuhan jika di dalam rekaannya menggunakan lampu UV yang ditumpukan kepada penapis HEPA. Ini kerana pendedahan sinaran UV kepada zarah yang terperangkap pada penapis HEPA akan dapat membantu memusnahkan virus.

Walaupun begitu, keberkesanan UVGI masih belum boleh dikatakan sempurna kerana masih terdapat beberapa bakteria yang kebal terhadap sinaran UV.

2. Penapis ESP

Teknologi ini menggunakan elektrik statik voltan tinggi yang dapat menghilangkan kekotoran pada zarah udara. Penapis ESP akan menarik udara ke dalam
air purifier
 dan memerangkap zarah pada plat.

Seperti penapis HEPA, penapis ESP tidak dapat membunuh virus yang datang dari China dan hanya akan memerangkap virus tersebut di dalam alat pembersih udara ini.

Jadi, anda perlu membersihkan plat ini dengan kerap dari kekotoran yang terperangkap bagi mengekalkan keberkesanannya. Penapis ESP dipercayai dapat berfungsi lebih lama dengan gabungan penapis HEPA dan lampu UV.

Walau bagaimanapun, menurut Environmental Protection Agency di Amerika Syarikat, sehingga kini, tiada sebarang ujian standard yang dapat mengukur keberkesanan penggunaan
air purifier
dalam memerangkap virus.

[mc4wp_form id=’115319″]

Konklusinya

Penggunaan
air purifier
 mungkin membantu dalam membersihkan udara, namun dalam mengurangkan risiko jangkitan virus korona, ia masih belum terbukti lagi.

Walau bagaimanapun, zarah yang mengandungi virus atau bakteria tidak hanya terdapat dalam udara.
Mikroorganisma ini boleh terperangkap pada permukaan objek dan barangan di dalam kediaman yang terdedah kepada sentuhan kulit seperti sofa, tilam dan karpet.

Jadi selain bergantung sepenuhnya kepada alat pembersih udara di rumah, anda masih perlu membersihkan rumah dan
mencuci
 segala barangan seperti tilam dan karpet dengan sekerapnya bagi mencegah jangkitan virus korona.

Ini penting untuk mengelakkan anda dari terkena wabak berbahaya yang sangat berbahaya ini. Tonton video di bawah untuk mengetahui bagaimana ia akan menjejaskan kesihatan individu:

https://www.facebook.com/HelloDoktorMY/videos/115200726587889/

Hello Health Group
 tidak menyediakan nasihat perubatan, diagnosis, atau rawatan.

Baca juga:

MENGEJUTKAN! Virus Korona Boleh Merebak Melalui Udara?

Virus Korona Boleh Tersebar Dalam Jarak 2 Meter – Betul Ke?

Betul Ke Sayur Kangkung Boleh Ubati Wabak Virus Korona Baharu?

Lepas Kangkung, Kini Kunyit Pula Dikatakan Boleh Ubati Virus Korona- Betul Ke?

Virus Novel Korona Rosakkan Organ? Betul Ke?


Rasa Kejang Atau Sakit Setiap Kali Haid? Jangan Risau, Cuba Buat 11 Cara Ini!

Rasa kejang atau sakit ketika haid, turut dikenali sebagai
dysmenorrhea
 adalah
rasa sakit yang dirasai pada bahagian bawah perut yang boleh berlaku sebelum dan semasa tempoh haid
.

Tahap kesakitan itu boleh berlaku dari tahap biasa dan menjengkelkan kepada kronik dan melampau.

Kekejangan ini cenderung bermula selepas telur dilepaskan ke dalam ovari dan bergerak ke bawah tiub fallopia (ovulasi).

Untuk mendapatkan lebih banyak info tentang Kesihatan Wanita, sila dapatkannya
di sini.

Cara menghilangkan kejang atau sakit ketika haid

#1. Minuman

Kekal terhidrasi mungkin tidak menghilangkan kekejangan anda secara terus
, tetapi ia membantu masalah kembung, yang menyebabkan kekejangan menjadi semakin teruk.

Apabila haid anda tiba, pastikan anda sentiasa membawa air bersama, dan untuk menggalakkan anda minum lebih kerap, perahkan lemon atau masukkan daun pudina.

Kurangkan pengambilan garam (jangan pernah kurang daripada 2,300mg sehari) dan elakkan alkohol – kedua-dua ini boleh menyingkirkan air dari sistem badan anda.

#2. Makanan

Donut, kerepek kentang, dan pelbagai makanan goreng lain, bukanlah makanan yang sihat.

Kekal kepada makanan rendah lemak, tinggi serat, gandum penuh, kacang dan sayuran terutama sayuran berdaun hijau, buah-buahan dan kekacang.

Nutrien seperti vitamin E, B1 dan B6, magnesium, zink dan asid lemak omega-3 –
berfungsi untuk menyingkirkan hormon yang menyebabkan kekejangan dan membantu melegakan rasa kekejangan otot
 yang dirasai.

#3. Kafein

Kafein boleh menyebabkan kekejangan yang dihadapi menjadi semakin teruk
.

Sebaiknya elakkan pengambilan kopi sebelum dan semasa haid.

Anda juga harus menghindari minuman soda, minuman tenaga, coklat atau teh.

Jika anda terbiasa mengambil minuman berkafein pada waktu pagi atau sebagai minuman menjana tenaga, anda boleh ubah kepada
smoothie
 sayuran.

#4. Pil kurangkan sakit ketika haid

Aspirin, ibuprofen dan natrium naproxen dapat mengurangkan kesakitan
 dan mengurangkan kekerapan masalah kekejangan ini.

Sediakan pil ini dalam beg anda supaya anda tidak perlu untuk mencarinya bila diperlukan.

Berita baik, ubatan seperti ibuprofen dan naproxen membantu aliran haid anda lebih lancar.

#5. Haba panas

Anda boleh memilih pad pemanas ketuhar gelombang mikro, balutan haba tanpa wayar boleh dicaj semula, atau balutan haba pakai buang yang direka untuk melegakan kekejangan haid yang boleh didapati di farmasi atau
drugstore.

#6. Bersenam

Walaupun tidak ada bukti yang mengatakan bersenam dapat mengurangkan kesakitan period, tetapi
ramai individu wanita percaya dengan mengeluarkan peluh dapat mengurangkan kesakitan
.

Bersenam akan melepaskan endorfin – kimia yang menjadikan otak anda merasa lebih lega.

Jadi mulakan bersenam sekarang!

#7. Urutan

Tempoh urutan singkat selama 5 minit boleh membantu melancarkan aliran darah dan mengurangkan tekanan untuk membuatkan anda berasa lebih baik.

Mulakan beberapa hari sebelum waktu sakit ketika haid muncul.

Kajian menunjukkan individu yang mula menggosok krim seperti krim campuran lavender pada perut
 akan mendapati tempoh kekejangan adalah berkurangan berbanding sebelumnya.

#8. Herba untuk kurangkan period pain

Kunyit,
black cohosh, chasteberry
dan
 cramp bark
 antara herba tradisional yang berfungsi untuk merawat kesakitan.

Minyak
evening primrose
 juga dikatakan dapat membantu masalah kekejangan yang dihadapi wanita, tetapi ia tidak dapat dibuktikan secara saintifik.

Periksa dengan doktor sebelum anda membuat sebarang teh dengan mana-mana herba atau mengambilnya sebagai suplemen.

Sesetengah herba boleh menyebabkan masalah perubatan atau menjadikan ubatan kurang efektif, termasuk pil kawalan kehamilan.

#9. Acupressure

Menyentuh tempat tertentu pada bahagian perut, belakang badan dan kaki boleh meningkatkan aliran darah dan membantu melepaskan endorfin yang dapat melegakan badan dan fikiran untuk sementara waktu.

Terdapat juga bahagian isi antara ibu jari dan jari telunjuk yang dapat melegakan kesakitan.

Berjumpa dengan pakar yang bertauliah dan terlatih
 untuk membantu menentukan titik punca dan bagaimana untuk merangsangnya.

#10. Mandi air hangat

Penuhkan tab dengan air panas dan buih, sediakan majalah kegemaran atau buku (mungkin itik getah anda).

Air suam membantu untuk menenangkan otot dan fikiran.

 Tidak ada tab mandi? Pancuran air panas juga boleh mendatangkan kelegaan jika alami sakit ketika haid.

#11. Mengubah cara agar sakit ketika haid kurang

Anda mungkin akan mengalami kesukaran untuk tidur apabila anda mengalami kekejangan otot yang teruk.

Untuk mendapatkan tidur yang berkualiti, jauhkan telefon dari katil.

Cuba ubah rutin tidur untuk mendapatkan tidur yang berkualiti apabila menjelang hari haid anda.

Anda mungkin boleh mencuba posisi tidur yang berlainan
, terutama jika anda biasa tidur meniarap.

Cuba untuk tidur siang, jika boleh.

Sebagai ringkasan, cuba ikuti tip di atas yang bukan sahaja membantu memberikan kelegaan akibat kejang atau sakit ketika haid tetapi ia turut dapat memberikan keselesaan semasa haid.


Persediaan


Peminat Kopi Segera 3-in-1 Kena Baca Ini! Ada SEBAB Penting Anda Perlu Kurangkan Minum

Kopi segera seperti kopi
3 in 1
 biasa menjadi pilihan ramai pengguna di mana-mana sahaja, baik di rumah, warung, kedai makan mahupun di pantri pejabat.

Disebabkan oleh penyediaannya yang jauh lebih mudah dan murah berbanding membelinya di kafe, ia menjadi pilihan nombor 1 bagi semua individu yang inginkan secawan minuman ringkas dan cepat disediakan.

Namun, timbul satu persoalan,
adakah kopi segera seperti kopi
3 in 1
 ini boleh memberikan kesan negatif kepada tubuh kita?

Ketahui jawapannya di bawah ini.

Apakah sebenarnya kopi 3 in 1 atau kopi segera ini?

Kopi segera adalah sejenis kopi yang dihasilkan daripada ekstrak kopi kering.

Ekstrak kopi ini dihasilkan dengan cara membancuh biji kopi halus seperti pembuatan kopi biasa.

Namun ia lebih bersifat seperti pati atau ekstrak pekat berbanding serbuk kopi biasa.

Selepas kopi ini dibancuh atau dimasak, air yang terdapat pada ekstrak kopi ini dibuang agar berubah menjadi serbuk yang boleh dilarutkan dalam air.

Kopi segera boleh dijumpai sama ada dalam bentuk butiran, atau serbuk seperti kopi 3 dalam 1.

Akrilamida, bahan dalam kopi 3 in 1 yang menjadi kebimbangan ramai

Terdapat 1 bahan kimia dalam kopi segera yang mungkin dianggap berbahaya iaitu akrilamida.

Akrilamida ini terhasil sewaktu biji kopi dipanggang. Tetapi ia bukan hanya berada dalam biji kopi sahaja kerana bahan kimia ini turut berada dalam asap, barang perkakas rumah, produk penjagaan diri dan juga jenis makanan lain.

Namun, isunya di sini ialah tahap kandungan akrilamida dalam kopi segera.

Kopi segera dikatakan mengandungi akrilamida dengan jumlah sebanyak 2 kali ganda berbanding kopi segar.

Ini adalah berdasarkan kajian yang dijalankan pada tahun 2013.

Apakah kesan akrilamida kepada kesihatan?

Menurut satu kajian yang diterbitkan dalam jurnal
Nutrional Neuroscience
 pada tahun 2014, akrilamida boleh berkumpul dalam tubuh manusia lalu menyebabkan penyakit neuropati.

Neuropati adalah sejenis penyakit kegagalan sistem saraf manusia
, yang boleh menyebabkan badan menjadi lemah
dan mengalami kebas.

Selain itu, berdasarkan kajian oleh
American Cancer Society
, pendedahan terhadap akrilamida dengan kadar yang terlalu tinggi boleh meningkatkan risiko seseorang itu untuk mendapat kanser.

Kajian oleh
The European Food Safety Authority
 pada tahun 2015 pula menyatakan, kopi adalah jenis makanan yang paling tinggi dengan kandungan akrilamida, selain produk-produk kentang goreng.

Namun, kajian tersebut juga ada menyatakan, jumlah akrilamida yang diperoleh daripada sumber makanan seperti ini tidak mencukupi untuk menyebabkan seseorang itu mendapat masalah kesihatan yang serius.

Oleh itu, meminum kopi segera seperti kopi
3 in 1
 mungkin tidak akan menyebabkan kesan kesihatan yang begitu serius yang berpunca daripada kandungan akrilamida.

Kopi 3 in 1 juga ada manfaatnya?

Walaupun minuman kopi seperti kopi segera sering dikaitkan dengan kandungan kafein, ia juga mempunyai beberapa manfaat kesihatan yang mungkin tidak pernah anda tahu.

#1. Ada kandungan antioksidan

Tidak hanya pada kopi biasa, kopi segera juga mempunyai manfaat kesihatan yang sama banyak dengan kopi biasa.

Ada satu kajian yang membuat perbandingan mengenai kandungan antioksidan dalam beberapa jenis kopi, termasuklah beberapa jenis kopi segera
.

 Hasil kajian tersebut mendapati, setiap hidangan kopi segera mempunyai antara 6 hingga 188 miligram asid caffeoylquinic atau ringkasnya CQAs.

CQAs mempunyai kandungan
antioksidan, antibakteria, antikanser, antihistamin yang menjadikan minuman kopi ini memberikan kesan yang baik pada tubuh
.

#2. Kesan baik pada saraf dan juga otak

Kajian yang dijalankan pada tahun 2017 ada menyatakan,
aroma kopi boleh merangsang sistem saraf pusat dalam tubuh manusia
.

Selain itu, kopi juga boleh membantu meningkatkan penumpuan, kewaspadaan dan juga mood peminumnya.

Kopi juga dikaitkan dengan pengurangan risiko untuk mendapat strok dan mengelakkan penurunan fungsi kognitif dalam otak manusia.

Selain itu juga, terdapat beberapa manfaat lain yang boleh diperolehi daripada kopi segera ini. Antaranya ialah:

Meningkatkan metabolisme:
Kafein yang terkandung
di dalam kopi
 boleh
membantu meningkatkan metabolisme
 dan membakar lebih banyak lemak

Kurangkan risiko penyakit:
Kopi juga mungkin membantu mengurangkan risiko penyakit neurodegeneratif seperti Alzheimer dan juga Parkinson

Kurangkan risiko diabetes:
 Kopi mungkin membantu mengurangkan risiko seseorang itu untuk mendapat diabetes jenis 2

Memperbaiki kesihatan hati:
 Kafein yang terdapat dalam kopi mungkin membantu mengurangkan risiko individu
untuk mendapat penyakit hati seperti cirrhosis dan kanser hati

Memperbaiki kesihatan mental:
 Kopi juga mungkin membantu mengurangkan risiko untuk seseorang itu mengalami kemurungan

Namun, semua kajian berkenaan kesan terhadap kesihatan seperti ini adalah kajian pemerhatian semata-mata.

Kajian berasaskan pemerhatian tidak dapat
membuktikan kopi
 ini mampu mengurangkan risiko penyakit seperti yang dinyatakan.

Kajian hanya mendapati,
kebanyakan individu yang meminum kopi dengan kerap lebih cenderung untuk tidak mempunyai penyakit seperti yang dinyatakan di atas ini
.

Hanya kopi segera sahaja, tiada tambahan lain

Jika anda mahu mendapatkan kesemua manfaat seperti yang dinyatakan di atas, anda hanya perlu mengambil kopi segera sahaja tanpa tambahan gula, susu atau bahan perasa lain.

Kopi
3 in 1
 mengandungi kandungan tambahan
seperti gula
 dan krimer yang hanya menjadikan minuman tersebut menjadi kurang sihat.

Gula tambahan dalam kopi ini
 hanya akan
menambahkan jumlah kalori yang seterusnya menyebabkan kenaikan berat badan.

Namun, tidak semua kopi
3 in 1
 mempunyai kandungan tambahan seperti ini.

Semak senarai kandungan pada label produk untuk lebih kepastian sebelum membelinya.


Senarai Nombor Telefon Penting

Kebanyakan masa, telefon dianggap sebagai alat untuk menghubungi orang lain atau melayari internet. Ramai yang terlupa bahawa dalam kes kecemasan, telefon adalah penyelamat, yang membantu mendapatkan bantuan secepat mungkin. Walau bagaimanapun, adakah anda pasti bahawa telefon anda sudah mempunyai nombor penting yang mencukupi jika berlaku kecemasan? Mari kita semak senarai di bawah untuk maklumat lanjut.

Jabatan polis tempatan

Sekiranya terdapat sebarang jenayah berlaku di tempat anda atau jiran-jiran anda, jangan teragak-agak untuk mendail nombor polis. Simpan nombor cawangan polis tempatan supaya anda tidak perlu menunggu panggilan tersebut dipindahkan ke tempat lain.

Jabatan bomba tempatan

Jabatan bomba tempatan menyediakan latihan
keselamatan kebakaran
 dan mempunyai banyak maklumat yang berguna. Dan sudah tentu, dalam kes kebakaran, tiada tempat yang lebih diperlukan kerana mereka  mempunyai trak api dan air.

Syarikat sumber air

Sekiranya bekalan air bermasalah, seperti pencemaran atau kekurangan air, anda perlu menghubungi syarikat air untuk menghantar orang untuk memeriksa. Nombor syarikat elektrik juga perlu disimpan kerana mereka boleh membantu anda dengan masalah elektrik. Anda juga boleh menghubungi mereka untuk memastikan anda telah membayar bil-bil anda.

Pusat kawalan keracunan

Terutamanya bagi keluarga yang mempunyai anak kecil,
keracunan
 adalah perkara biasa kerana kanak-kanak ingin mencuba segala-galanya yang dapat mereka capai seperti syampu, serbuk pencuci dan lain-lain. Maka, nombor kawalan pusat keracunan adalah nombor telefon yang perlu disimpan di dalam telefon anda.

Hospital

Penyakit boleh menyerang tanpa diduga dan begitu juga kemalangan. Hubungi hospital supaya mereka boleh menghantar ambulans atau memberi arahan mengenai cara untuk menyelamatkan nyawa sementara menunggu ambulans datang. Anda perlu menyimpan beberapa nombor hospital awam dan swasta kerana mungkin hospital penuh dengan pesakit sewaktu kecemasan.

Pusat haiwan

Bagaimana jika satu hari anda menemui kucing sesat? Atau, pada hari lain, harimau muncul di kawasan kejiranan anda. Pusat haiwan adalah nombor yang perlu dihubungi. Mereka boleh menguruskan kes-kes kecemasan haiwan dan memberikan banyak maklumat tentang tempat perlindungan dan bantuan haiwan.

Rakan sekerja dan jiran

Anda mungkin suka atau tidak suka mereka, tetapi dalam kes kecemasan, anda mungkin tidak mempunyai pilihan melainkan menghubungi mereka. Bertukar-tukarlah nombor dengan jiran-jiran dan rakan sekerja jika anda perlu memaklumkan tentang keadaan sakit atau memberitahu jiran-jiran anda untuk menjaga rumah apabila anda keluar jauh.

Bagaimana anda perlu menyimpan senarai ini?

Mungkin terdapat situasi apabila anda tidak mempunyai masa untuk mencari nombor dari A ke Z sewaktu kecemasan. Letakkan nombor penting dalam kategori yang berasingan atau dalam folder dan berikan nama yang mudah dikenali untuk menjimatkan masa anda. Maklumkan juga kepada orang lain untuk memudahkan mereka jika anda meminta mereka untuk mendail.


Gemar Beli Makanan Viral, Cheese Leleh? Memang Sedap Tapi Ini Bahayanya!

Sejak kebelakangan ini, sudah menjadi trend di mana setiap hidangan itu ditambah dengan pelbagai bahan atau
topping
 seperti
cheese
 leleh. Makanan tinggi kalori seperti ini sememangnya enak, namun ia sangatlah tidak baik untuk kesihatan kita. Ini bahaya menu tinggi kalori jika kerap diambil setiap hari.

Apakah yang dimaksudkan dengan kalori?

Sebelum kita pergi dengan lebih lanjut mengenai bahaya makanan tinggi kalori, adalah lebih baik jika kita memahami terlebih dahulu
 apakah itu kalori.

Kalori yang terdapat dalam makanan memberikan tubuh kita tenaga dalam bentuk haba agar badan dapat terus berfungsi.

Ini bermakna, kita perlu mengambil sejumlah kalori dalam makanan untuk meneruskan kehidupan dengan sihat dan baik.

Namun, tidak semua kalori dalam makanan adalah sama. Anda boleh mendapatkan 150 kalori hanya daripada sebiji gula-gula atau daripada 30 cawan salad segar.

Oleh itu, kita perlu mengetahui sumber makanan dan
 jumlah kalorinya agar kita tidak mengambil kalori secara berlebihan.

Bagi setiap jenis makanan, kita akan melihat jumlah atau bilangan kilokalori (kcal) yang dimilikinya.

Untuk pengetahuan anda, 1 kilokalori bersamaan dengan 1,000 kalori.

Berapakah jumlah kalori harian yang diperlukan oleh manusia?

Seorang lelaki dewasa secara puratanya memerlukan sekitar 2,500 kilokalori (kcal) setiap hari untuk mengekalkan berat badan yang sihat.

Bagi wanita dewasa pula memerlukan sekitar 2,000 kilokalori setiap hari.

Namun, nilai sebenar pengambilan kalori ini bergantung kepada umur, saiz dan tahap aktiviti fizikal seseorang individu tersebut.

Makanan tinggi kalori stail rakyat Malaysia

Rakyat Malaysia sememangnya begitu kreatif dalam mewujudkan pelbagai variasi makanan agar ia sesuai dengan perkembangan semasa.

Seperti yang dinyatakan oleh laman Public Health Malaysia, antara menu utama yang sering menjadi pilihan dan kegemaran rakyat di negara ini ialah nasi, mi, ayam, daging dan juga burger.

Namun, ia divariasikan dengan penambahan bahan atau ciri khas yang menjadikan hidangan tersebut lebih menarik dan sedap.

Antaranya ialah seperti keju leleh, keju
creamy
 atau menggunakan istilah seperti banjir, viral dan
cheesy
.

Itu tidak termasuk pilihan hidangan dengan pelbagai saiz seperti saiz dulang, besen, jumbo dan lain-lain istilah lagi.

Begitu juga dengan minuman viral seperti minuman boba, kopi viral, ataupun teh pekat likat.

Gabungan hal-hal ini menjadikan kalori hidangan dan minuman tersebut meningkat sekurang-kurangnya tiga kali ganda.

Sedar atau tidak, faktor-faktor inilah
yang menjadikan kita mengambil menu tinggi kalori hampir setiap hari.

Bahaya makan makanan tinggi kalori

Terdapat beberapa bahaya jika anda kerap makan makanan tinggi kalori.

Ketika anda makan, badan anda menggunakan sebahagian daripada kalori dan dibakar sebagai sumber tenaga. Selebihnya pula akan disimpan sebagai lemak.

Pengambilan lebih banyak kalori daripada yang anda mampu bakar boleh menyebabkan anda menjadi gemuk atau mengalami berat badan berlebihan.

Ini akan meningkatkan risiko anda untuk mendapat kanser dan masalah kesihatan kronik yang lain.

Selain itu, makan secara berlebihan terutamanya makanan yang tidak sihat dapat mempengaruhi sistem pencernaan anda.

 Enzim pencernaan hanya tersedia dalam jumlah yang terhad. Oleh itu, semakin besar jumlah makanan yang anda makan, semakin lama waktu yang diperlukan untuk ia dicerna.

Sekiranya anda makan secara berlebihan, lama-kelamaan proses pencernaan akan menjadi lebih perlahan.

Makanan yang anda makan akan kekal di dalam perut untuk jangka masa yang lebih lama dan cenderung untuk bertukar menjadi lemak.

Bukan itu sahaja, menu tinggi kalori juga boleh mempengaruhi kualiti tidur anda.

Jam sirkadian yang mengawal kitaran tidur anda akan menyebabkan tahap hormon tidur dan kelaparan anda mengalami turun naik sepanjang hari.

Makan makanan tinggi kalori juga boleh mengganggu irama ini dan menyukarkan anda untuk tidur pada waktu malam.

Tip untuk elakkan kerap makan makanan tinggi kalori

Untuk mengelakkan anda menjadi semakin gemuk, anda semestinya perlu mengawal pengambilan kalori harian anda.

Ini tip yang boleh anda amalkan dalam tabiat pemakanan anda:

Elak penambahan
topping
. Jika anda memesan makanan di restoran, elakkan daripada memesan bahan atau
topping
 tambahan seperti keju, biskut, dan lain-lain lagi. Ini juga terpakai bagi minuman anda.

Elak pertambahan saiz hidangan. Dapatkan saiz hidangan yang sesuai dengan keperluan tubuh anda sahaja. Cuba elakkan daripada memesan saiz yang besar atau jumbo.

Kawal saiz hidangan. Amalkan pengiraan kalori sebelum anda membeli sesuatu produk makanan. Ini boleh membantu anda mengawal saiz hidangan kelak.

Banyakkan makan makanan berserat.
Makanan yang tinggi serat boleh membantu anda untuk berasa kenyang dalam tempoh yang lebih lama.

Elakkan gangguan ketika makan. Gangguan seperti menonton televisyen ketika makan boleh membuatkan anda makan lebih lama dan lebih banyak.

Banyakkan minum air kosong untuk mengenyangkan perut anda.
Air kosong tidak mempunyai sebarang kalori.

Jangan ikut trend makanan viral

Antara tujuan kewujudan makanan viral ini adalah sebagai salah satu cara pemasaran untuk melariskan makanan atau minuman yang dijual.

Ia sememangnya menarik untuk dilihat, dan sedap apabila dimakan.

Namun perlu diingat, anda mungkin mengambil tiga kali ganda nilai kalori daripada yang sepatutnya.

Jika anda tidak berusaha untuk membakar kesemua kalori tersebut, ia berpotensi menjadi simpanan lemak pada tubuh anda. Jaga-jaga ya!


Jangan Panik Kalau Ada Lelehan Faraj, Periksa Dulu Ia Normal Atau Tidak

Menurut Kementerian Kesihatan Malaysia, masalah keputihan wanita atau fenomena lelehan berwarna putih pada faraj dialami oleh 75% wanita yang telah berkahwin seusai aktiviti seksual.

Jadi, adakah apa yang dialami oleh sebahagian besar wanita tersebut adalah sesuatu yang tidak perlu diambil berat? Jawapannya tidak.

Walaupun kebanyakan lendir putih yang keluar daripada faraj merupakan perkara normal yang tidak berkait dengan apa-apa penyakit, sebahagian daripadanya merupakan
 kesan daripada aktiviti bakteria yang boleh menyebabkan komplikasi seperti ketidaksuburan dan kanser rahim
.

Kepercayaan yang menyatakan bahawa kesemua fenomena keputihan merupakan petanda akan bermulanya kitaran haid adalah tidak benar.

Mereka yang mengalami lelehan lendir ini perlu mengetahui sedikit sebanyak berkenaan dengannya bagi mengesan masalah keputihan wanita tidak normal yang memerlukan perhatian doktor.

Untuk mendapatkan lebih banyak info tentang Kesihatan Wanita, sila dapatkannya
di sini.

Jangkitan kuman atau masalah keputihan fisiologis?

Secara asasnya, masalah keputihan terbahagi kepada dua iaitu keputihan fisiologi (normal) dan keputihan patologi (tidak normal).

Ciri-ciri bagi lendir untuk kedua-dua jenis keputihan adalah seperti berikut:

Keputihan Normal

Keputihan Tidak Normal

Warna

Putih

Kuning, kelabu atau hijau

Bau

Tidak berbau

Berbau busuk

Sifat lendir

Lendir cair dan tidak berbau

Lendir pekat dan berbau

Jumlah lendir

Sedikit

Banyak

Kekerapan

Sebelum kitaran haid

Semasa jangkitan kuman

Simptom lain

Tiada

Gatal dan keradangan pada faraj

Rawatan

Tidak perlu

Perlu (segera)

Terdapat beberapa faktor yang mendorong ke arah masalah keputihan namun perlulah diingatkan bahawa majoriti wanita melalui fasa keputihan normal
sebelum bermulanya kitaran haid
.

Ini bermakna diagnosis untuk penyakit tertentu tidak boleh dibuat sewenang-wenangnya hanya kerana anda mempunyai salah satu faktor yang tersenarai di bawah.

Pemeriksaan rapi oleh doktor diperlukan untuk membuat diagnosis.

Lendir faraj boleh keluar sebab faktor hormon

Ketidakseimbangan hormon sering dikaitkan dengan kekerapan berlakunya masalah keputihan dalam kalangan wanita.

Stres dan
polycystic ovarian syndrome (PCOS)
 adalah merupakan dua contoh penyakit yang boleh menyebabkan ketidakseimbangan hormon oestrogen di dalam badan seterusnya menyebabkan peningkatan rembesan cecair vagina.

Keputihan patologi yang boleh menyebabkan cecair vagina pekat boleh mendorong kulat untuk melekat pada dinding rahim.

Simptom lain seperti peningkatan bulu pada bahagian muka dan badan, kenaikan berat mendadak dan haid tidak teratur boleh dialami oleh wanita yang mempunyai ketidakseimbangan hormon.

Faktor penggunaan antibiotik ubati masalah keputihan wanita

Walaupun antibiotik adalah merupakan ubat yang boleh digunakan untuk merawat pelbagai jenis jangkitan bakteria, ia juga boleh mendorong kepada
 tercetusnya spesies rintang antibiotik (antibiotik resistant)
.

Perkara ini boleh berlaku jika pesakit mengambil antibiotik berlebihan untuk jangka masa panjang yang menyebabkan kematian populasi bakteria baik pada bahagian faraj.

Ini boleh menyebabkan berlakunya jangkitan kuman pada bahagian faraj dan wanita tersebut boleh mengalami simptom gatal-gatal, ruam dan sakit pada bahagian faraj ketika menjalinkan hubungan kelamin.

Baca juga:

Faktor kesuburan dan rangsangan seksual

Wanita boleh mengalami lelehan lendir yang banyak ketika di pertengahan fasa kitaran haidnya. Ini adalah merupakan
 tindak balas fisiologi badan bagi membuat persediaan untuk proses ovulasi
.

Jumlah lendir tersebut akan berkurangan setelah telur berjaya dikeluarkan daripada ovari dan pada ketika ini, sebahagian wanita mengalami simptom kenaikan suhu badan, sakit di satu bahagian abdomen dan pendarahan kecil (
spotting
).

Jumlah
 lendir ini juga boleh meningkat tatkala wanita mengalami rangsangan seksual
.

Ini berikutan pengembangan saiz salur darah pada bahagian kemaluan seterusnya menyebabkan peningkatan rembesan cecair faraj sebagai pelincir bagi menyediakan faraj untuk hubungan seksual.

IUD boleh sebabkan masalah keputihan Wanita

Walaupun IUD adalah merupakan alat pencegah kehamilan yang efektif, hakikatnya, ia adalah merupakan objek asing di dalam faraj.

Alat ini boleh menyebabkan iritasi pada tisu-tisu di sekeliling dinding faraj dan jangkitan kuman.

Menurut kajian yang dijalankan oleh Tessa pada tahun 2013 berkenaan dengan IUD dan jangkitan kuman di bahagian faraj, mereka mendapati jangkitan tersebut berlaku kepada 37% daripada jumlah mereka yang menggunakan IUD.

Simptom lain yang boleh dialami adalah seperti lendir berwarna kuning, hijau atau kelabu, lendir yang berbau busuk, bengkak pada bukaan faraj dan sakit pada permukaan bukaan faraj.

Gaya hidup dan penyakit kronik

Gaya hidup memainkan peranan penting dalam menentukan kecenderungan seseorang itu untuk mendapat masalah keputihan tidak normal.

Wanita yang aktif dan mempunyai ramai teman seksual adalah lebih mudah untuk mendapat penyakit seksual yang boleh menyebabkan simptom lelehan lendir daripada bukaan faraj.

Bagaimana pula dengan penyakit kronik? Sebahagian besar masyarakat umum tahu bahawa penghidap penyakit AIDS, kanser dan kencing manis mempunyai sistem pertahanan badan yang lemah membuatkan mereka cenderung untuk mendapat pelbagai jenis jangkitan kuman.

Namun di antara kesemuanya, pesakit kencing manis kerap mendapat masalah keputihan disebabkan oleh kulat yang lebih suka untuk membiak dalam persekitaran yang tinggi gula.


Betul Ke Puasa Boleh Menurunkan Berat Badan? Tak Buat 4 Tip Ini, Tak Akan Jadi...

Bulan Ramadan adalah bulan di mana umat manusia akan menjalankan ibadah puasa selama 30 hari
.

Puasa ditakrifkan sebagai perbuatan menahan hawa nafsu, baik nafsu makan, emosi, dan sebagainya, dari terbit fajar hingga terbenamnya matahari.

Namun di samping ibadah puasa yang memang dianjurkan dalam agama, benarkah bahawa puasa boleh menurunkan berat badan?

Jika anda mengalami terlebih berat badan, puasa adalah peluang untuk anda menurunkan berat badan.

Berpuasa tidak hanya boleh menurunkan berat badan, tetapi juga bermanfaat untuk kesihatan anda
.

Bahkan kajian telah mendapati bahawa puasa dapat memperbaiki keadaan tekanan darah, kadar kolestrol, dan sensitiviti insulin anda.

Beberapa manfaat puasa untuk kesihatan

Proses lain yang berlaku semasa anda berpuasa adalah detoksifikasi.

Apabila anda berpuasa, racun yang tersimpan pada lemak tubuh anda dicairkan dan dikeluarkan dari tubuh anda.

Malah, selepas beberapa hari anda berpuasa, badan anda akan menghasilkan hormon endorfin (hormon yang akan membuat anda merasa bahagia) lebih banyak, sehingga memberi kesan pada kesihatan mental yang lebih baik.

Berpuasa juga merupakan
cara berkesan untuk menjana semula jadi sel imun atau sel ketahanan badan anda
.

Apabila anda berpuasa, badan cuba untuk menyimpan tenaga; salah satunya dengan mengitar semula sel imun yang tidak diperlukan atau berisiko untuk rosak.

Mengapa berpuasa dapat menurunkan berat badan?

Apabila anda berpuasa, badan anda tidak mendapat tenaga dari makanan yang anda ambil; makanan tersebut disimpan dalam bentuk glukosa pada hati dan otot.

Proses tersebut bermula lapan jam selepas anda mengambil makanan yang terakhir.

Apabila glukosa yang tersimpan digunakan, tubuh mula membakar lemak – yang kemudian dijadikan sebagai sumber tenaga.

Hal tersebutlah yang membuat berat badan anda berkurangan
.

Penggunaan lemak sebagai tenaga juga dapat menjaga kekuatan otot serta menurunkan kadar kolesterol badan.

Oleh kerana itu, ketika anda berpuasa, anda perlu memberi perhatian kepada keseimbangan makanan yang anda ambil.

Makanan yang diambil harus mengandungi tenaga yang cukup, seperti makanan yang mengandungi karbohidrat dan lemak.

Namun,
perkara yang perlu anda perhatikan adalah pola makan anda, terutamanya ketika berbuka
.

Sering kali, kerana berpuasa seharian membuat anda berasa berat badan berkurangan, anda merasa tidak salah jika mengambil banyak makanan.

Padahal, puasa membuatkan metabolisme badan anda bekerja lebih lambat dari biasa.

Hal tersebut membuat anda lebih berisiko untuk bertambah berat badan jika mengambil makanan yang berlebihan.

Tip menurunkan berat badan ketika berpuasa

#1. Perhatikan pengambilan makanan anda

Ramai yang beranggapan bahawa untuk kekal bertenaga selama berpuasa seharian,
anda perlu mengambil banyak karbohidrat sewaktu sahur
.

Hal tersebut tidak berlaku jika anda ingin menurunkan berat badan – kerana anda dianjurkan untuk mengehadkan pengambilan karbohidrat yang berlebihan.

#2. Jangan tidur selepas sahur

Rasa mengantuk sering kali membuat anda tidak tahan untuk kembali tidur selepas sahur.

Padahal,
tidur selepas sahur dapat membuat tubuh anda mengumpul kalori yang baru anda ambil
.

#3. Minum air yang cukup

Kalian perlu ambil ekurang-kurangnya 8 hingga 12 gelas air kosong sehari.

Kekurangan cecair boleh menyebabkan dehidrasi
, yang menyebabkan anda mengalami migrain atau sakit kepala.

#4. Lakukan senaman

Puasa bukanlah alasan untuk anda bermalas-malasan
.

Jika anda hanya menghabiskan masa dengan duduk diam dan tidak melakukan apa-apa, anda akan lebih kerap merasa lapar.

Imaginasi fikiran anda akan lebih liar memikirkan berbagai macam jenis makanan.

Akhirnya, anda akan berpotensi untuk makan lebih banyak semasa berbuka.

Puasa memang mempunyai manfaat untuk kesihatan, termasuk boleh menurunkan berat badan anda.

Namun, jangan sampai anda tersalah niat kerana niat utama berpuasa adalah untuk beribadah, sedangkan turunnya berat badan adalah manfaat tambahan yang boleh anda dapatkan.


Sudah Sembuh Daripada COVID-19? Anda Belum Boleh Tarik Nafas Lega! Ini Sebabnya

Untuk mendapatkan lebih banyak info tentang coronavirus di Malaysia, sila dapatkannya di sini.

Sembilan bulan sudah berlalu, tetapi wabak penyakit berjangkit COVID-19 masih lagi membelenggu seantero dunia.

Baru-baru ini, negara kita dikejutkan dengan gelombang ketiga virus corona, dengan jumlah peningkatan kes yang amat menakutkan.

Semakin ramai rakyat kita menjadi mangsa virus corona, tanpa mengira umur, jantina mahupun bangsa. Jika anda risau tentang coronavirus,
anda boleh melakukan swab test COVID di klinik yang di senarai oleh kerajaan
.

Tetapi, pernahkah anda terfikir sama ada kita boleh mendapat jangkitan COVID-19 kali kedua atau seterusnya? Mari ikuti artikel ini yang menyimpulkan banyak kajian berkenaan dengan kes COVID-19.

Sementara itu, ketahui statistik semasa kes COVID-19 di Malaysia:

[covid_19]

Bolehkah COVID-19 menyerang anda buat kali kedua?

Mendapat jangkitan COVID-19 buat kali pertama sudah merisaukan, apa lagi kalau anda dijangkiti buat kali kedua dan seterusnya kan?

Para saintis telah menemui bukti kukuh pertama bahawa individu boleh dijangkiti semula dengan virus corona.

Artikel berkaitan:

Kelvin To, Ahli Mikrobiologi bahagian klinikal di Universiti Hong Kong (HKU) menjelaskan, kes itu membuktikan segelintir pesakit tidak mempunyai imuniti seumur hidup meskipun telah terdedah kepada virus tersebut sebelumnya.

Bukan itu sahaja, seorang wanita tua daripada China yang didiagnosis menghidap COVID-19 pada bulan Februari dan pulih sepenuhnya telah diuji positif sekali lagi, 6 bulan selepas kes pertama.

Kedua-dua kes itu tidak mempunyai kontak rapat dengan pesakit kes positif,
tetapi kuarantin tetap dijalankan untuk kedua-dua kes tersebut bagi mengurangkan penularan virus.

Malangnya, kes jangkitan semula ini tidak berpusat di China dan Hong Kong sahaja.

Baru-baru ini, seorang lelaki berusia 25 tahun dari Nevada, Amerika Syarikat hadir untuk menerima rawatan bagi gejala jangkitan virus biasa yang berlaku pada diri beliau.

Beliau menunjukkan simptom yang serupa pada dua masa yang berbeza, iaitu pertama semasa ujian saringan komuniti pada April 2020, manakala kali kedua berlaku pada awal Jun 2020.

Kedua-dua ujian yang diambil beliau menunjukkan keputusan positif, meskipun terdapat dua ujian negatif yang dilakukan pada Mei 2020.

Selain daripada mendapat jangkitan virus ini buat kali kedua, banyak kajian
mendedahkan jangkitan kedua lazimnya lebih simptomatik dan teruk berbanding kali pertama.

Kenali antibodi terhadap virus COVID-19

Sistem imun tubuh kita boleh melawan jangkitan dengan menghasilkan antibodi terhadap virus.

Sebelum ini, terdapat beberapa pakar berpendapat bahawa
individu yang pulih daripada jangkitan COVID-19 akan mempunyai antibodi yang menawarkan perlindungan terhadap jangkitan semula.

Namun, seberapa kuat tindak balas imun dan berapa lama antibodi tersebut berada di dalam sistem tubuh kita masih belum diketahui sepenuhnya.

Pakar penyakit berjangkit menegaskan bahawa imuniti terhadap koronavirus lain yang diketahui, termasuklah virus yang menyebabkan selesema biasa lazimnya hanya bertahan selama 3 hingga 6 bulan.

Kajian jangkitan semula daripada Hong Kong mendapati,
 jangkitan kedua daripada baka virus yang sedikit berbeza daripada yang pertama,
sehingga mengesahkan keupayaan virus ini menghasilkan jangkitan semula pada masa akan datang.

Meskipun begitu, Dr Stephanie Stovall, Pengarah Perubatan Pencegahan Jangkitan di Lee Health mengatakan bahawa kita tidak seharusnya berasa tertekan mengenai perkara ini.

Menurut beliau, banyak saintis yang menjangkakan keadaan seperti ini berlaku dengan virus corona.

Baca juga:

Orang Dengan Masalah OCD Atau ‘Anxiety’ Menderita Ketika PKP? INI 5 Cara Atasinya!

PKP Disambung BERSEBAB Untuk Perangi COVID-19, Ini 29 Langkah Cegah Virus- PASTI BERHASIL!

Beliau turut berkongsi pendapat mengenai pesakit dijangkiti semula dalam masa terdekat, iaitu jarak masa 4 hingga ke 6 bulan setelah pulih daripada jangkitan pertamanya.

Ini seterusnya membuktikan bahawa imuniti jangka panjang mungkin tidak akan berlaku secara semula jadi selepas jangkitan COVID-19.

“Dengan virus COVID-19 dan selesema biasa seperti koronavirus dan rhinovirus lain, tubuh kita akan menghasilkan antibodi yang boleh dikesan.

“Namun, ada kemungkinan bahawa antibodi ini sama ada tidak bertahan buat tempoh lama atau tidak kuat untuk mencegah jangkitan semula,’ sambung Dr Stovall lagi.

Jadi, apakah yang boleh anda lakukan untuk elak positif COVID kali kedua?

Cara terbaik untuk mengelakkan diri anda daripada positif COVID kali kedua ialah
isolasi di rumah semasa kes sedang naik secara mendadak kini, terutama sekali jika anda mempunyai sistem imun yang lemah.

Akhir kata, amalkan penjarakan sosial, pakailah topeng muka seperti yang disarankan dan jagalah kebersihan diri dengan kerap mencuci tangan dengan sabun mahupun
hand sanitizer.
Jika anda risau akan keselamatan diri anda, anda boleh melakukan swab test COVID di klinik yang di senarai oleh kerajaan.

[mc4wp_form id=’115319″]

#HelloHealthGroup, #HelloDoktor, #HelloHealthCoronaVirus


Gangguan Muskuloskeletal Akibat Bebanan Kerja

Gangguan muskuloskeletal (MSD) adalah keadaan yang mempengaruhi saraf, tendon, otot dan struktur sokongan seperti cakera di belakang anda.Ia berpunca daripada satu atau lebih tisu-tisu yang perlu bekerja keras daripada kemampuannya.

Faktor risiko MSD

Seseorang terdedah kepada faktor risiko MSD adalah dengan berasa keletihan pada mulanya. Apabila keletihn mengatasi sistem pemulihan tubuh seseorang, dia akan mengalami ketidakseimbangan muskuloskeletal. Dari semasa ke semasa, apabila keletiha terus berkembang dan ketidakseimbangan muskuloskeletal berterusan, gangguan muskuloskeletal akan berkembang.

Selain itu, keadaan MSD juga mungkin termasuk:

Terseliuh dan ketegangan otot, ligamen dan tendon

Kecederaan belakang termasuk kerosakan pada otot, tendon, ligamen, cakera tulang belakang, sendi dan tulang

Kecederaan atau kemerosotan sendi dan tulang, termasuk kecederaan pada bahu, siku, pergelangan tangan, pinggul, lutut, pergelangan kaki , tangan dan kaki

Kecederaan atau pemampatan saraf seperti
sindrom carpal tunnel

Gangguan otot dan vaskular akibat getaran lengan

Hernia tisu lembut

Kesakitan kronik

4 gangguan muskuloskeletal lazim berlaku

Individu yang bekerja dalan setiap industri daripada industri pembuatan hingga ke restoran, dan juga kakitangan hotel berdepan dengan risiko MSD. Mengenal pasti dan merawat MSD pada peringkat awal atau mencegahnya boleh memastikan seseorang bekerja tanpa sebarang kesakitan.

Berikut MSD yang sering menyerang seseorang:

1. Sindrom Carpal Tunnel

Sindrom Carpal Tunnel adalah MSD yang menjejaskan tangan akibat tekanan pada saraf median yang mengawal pergerakan dan rasa/deria ibu jari dan tiga jari pertama. Ia berlaku disebabkan oleh pembengkakan atau apa-apa yang menyebabkan carpal tunnel lebih kecil.

Simptom

Kebas di pergelangan tangan, lengan, atau tangan pada waktu malam

Jari kaku pada waktu pagi selepas bangun

Sakit atau rasa kebas yang meningkat apabila menggunakan pergelangan tangan atau tangan

Kesakitan antara pergelangan tangan dan siku

Kebas kesemutan yang berlaku sekali-sekali

Pencegahan

Rehat seketika apabila perlu

Rehatkan cengkaman anda

Gunakan postur yang betul

Kekalkan kekuatan otot pergelangan tangan, tangan dan jari anda

2. Tendinitis

Ia adalah keadaan di mana tendon meradang akibat penggunaan yang berlebihan. Tendinitis yang teruk boleh menyebabkan tendon pecah. Beberapa jenis tendinitis termasuk siku tenis
(tennis
 elbow)
,
 bahu perenang
(swimmer’s
 shoulder), dan lutut pelompat (
jumper’s knee
).

Simptom

Ngilu beransur-ansur atau berlaku secara tiba-tiba

Kehilangan pergerakan sendi

Pembengkakaan di kawasan terjejas

Pencegahan

Lakukan regangan sebelum memulakan aktiviti lasak

Rehat seketika atau tukar tugasan

Bersenam meningkatkan kekuatan otot

3. Ketegangan tulang belakang

Keadaan ini berlaku apabila otot belakang meregang terlalu jauh akibat penuaan fizikal yang melampau, jatuh, postur yang tidak sepatutnya, lenturan berulang kali, mengangkat objek berat atau duduk pada kedudukan sama dalam tempoh yang panjang.

Simptom

Kaku bahagian belakang

Kesakitan hingga ke kaki

Kesakitan mencucuk

Sakit otot

Pencegahan

Bersenam dan membina kekuatan otot

Duduk dengan betul

Mengangkat dengan kaki, bukannya belakang anda

4.
Rotator Cuff Tear

Ia berlaku apabila tendon sama ada secara separuh atau sepenuhnya terputus disebabkan oleh tindakan secara tiba-tiba seperti terjatuh atau mengangkat sesuatu yang berat, atau dari semasa ke semasa ia haus dan terkoyak.

Simptom

Kesakitan bahu yang mendalam

Ketidakupayaan untuk tidur akibat bahu terjejas

Kelemahan pada lengan

Pencegahan

Regangkan bahu setiap hari

Regangkan otot bahu dengan senaman

Oleh itu, dengan mengetahui keadaan MSD dan pencegahnnya dengan lebih awal akan menurunkan peratusan risiko mengalaminya dan membantu anda mengelakkan daripada kecederaan.


Macam Mana Nak Tangani Jangkitan Yis Faraj? Kami Ada 5 Cara Efektif Boleh Cuba!

Tahukah anda punca kemaluan gatal? Ini mungkin disebabkan kerana jangkitan yis pada vagina.

Yis hidup di dalam faraj setiap masa dalam jumlah yang kecil dan tidak berbahaya. Persoalannya, bagaimana untuk mengelakkan jangkitan kulat atau yis pada faraj? Jom ikuti artikel ini untuk tahu!

Tetapi apabila kulat ini keluar tanpa kawalan,
kegatalan, kepedihan, dan kemerahan
 yang dihasilkan sangat tidak selesa.

Dalam beberapa kes, pelepasan tebal, putih, tidak berbau, menyerupai keju kotej, juga muncul.

Bakteria Lactobacillus (jenis yang sihat) biasanya mengekalkan tahap pH dan yis dalam faraj.

Tetapi keseimbangan boleh dijangkiti oleh antibiotik, kortikosteroid,
kencing manis yang tidak terkawal
, atau meningkatkan paras estrogen daripada kawalan kelahiran atau kehamilan.

Walau bagaimanapun dalam kebanyakan kes, tidak ada penjelasan yang mudah dikenalpasti untuk jangkitan.

Punca kemaluan gatal – Ini tip tangani jangkitan yis faraj!

#1. Perubatan antikulat

Bagi 5% wanita, jangkitan yis faraj adalah kronik, kembali sekurang-kurangnya 4 kali setahun.

Dalam kajian di Sekolah Perubatan Universiti Wayne State, wanita dengan sejarah episod berulang mengambil fluconazole antikulat oral (Diflucan) mingguan selama 6 bulan.

Ketika itu, kadar jangkitan berulang menurun 90%.

Enam bulan selepas itu, 43% dianggap sembuh, berbanding 22% daripada mereka yang mengambil plasebo.

Terapi penyelenggaraan dengan krim OTC, juga didapati berkesan.

#2. Pengambilan probiotik

Kebanyakan yogurt mengandungi jenis probiotik sama
 yang memastikan vagina sihat, tetapi kajiannya tidak dapat membuktikan dengan berkesan bahawa pengambilan harian menawarkan apa-apa manfaat untuk rawatan jangkitan.

Tetapi dalam kajian Itali baru-baru ini, wanita dengan jangkitan yis kronik yang meletakkan tablet probiotik secara langsung di dalam vagina (satu malam selama 7 malam, kemudian setiap 3 malam selama 3 minggu, dan sekali seminggu sekali) melihat kadar jangkitan yis mereka turun 87%.

Laurie Cullen, ND, seorang doktor naturopathic dan seorang profesor di Universiti Bastyr, mencadangkan rawatan jangkitan dengan terapi konvensional terlebih dahulu, dan kemudian mencuba pil Lactobacillus untuk mengekalkan vagina yang sihat persekitaran.

#3. Pakaian dalam kapas agar faraj bebas jangkitan yis

Persekitaran yang panas, lembap boleh mendorong koloni jangkitan yang berlebihan, jadi dinasihatkan memakai seluar dalam kapas, mengelakkan seluar dalam dan seluar jeans yang ketat, dan menukar pakaian renang basah dan pakaian gim dengan segera.

Selain itu, penggunaan semburan wangi, semburan badan, dan sebagainya
boleh mengganggu tahap pH faraj
.

#4. Hanya kawalan kelahiran progestin

Kontraseptif berasaskan estrogen, seperti kombinasi
 pil kawalan kelahiran
, boleh menyebabkan peningkatan yis.

 Menurut Cullen, sekiranya pesakit sangat bergantung pada kaedah kawalan kelahirannya, mereka akan berusaha memantaunya, tetapi patut mempertimbangkan kaedah nonestrogen seperti pil mini progestin sahaja dan IUD.

 Spermisida, yang boleh mengubah persekitaran vagina mungkin juga menimbulkan masalah.

Cullen mengesyorkan menggunakan pelincir (hanya berasaskan air, seperti Shibari Personal Lubricant; elakkan gliserin mesra yis) semasa seks.

Gesekan boleh mengganggu ekologi faraj.

#5. Pemeriksaan faraj di rumah untuk elak jangkitan yis

Walaupun wanita sering mendiagnosis sendiri jangkitan yis faraj, dalam banyak kes, mereka sebenarnya mempunyai vaginosis bakteria yang mempunyai simptom yang sama tetapi tidak seperti jangkitan yis, perlu dirawat dengan antibiotik, menurut Jennifer Reinhold, PharmD.

Jangkitan saluran kencing
 juga mempunyai simptom yang sama, tetapi ia juga memerlukan ubat yang berbeza.

Swab vagina rumah yang mengukur tahap pH, diambil dengan ujian OTC seperti Ujian Kesihatan Vagina Monistat boleh mengesahkan diagnosis jangkitan yis.

Tetapi para pakar kesihatan mengesyorkan bahawa wanita dengan
 faktor-faktor yang rumit, seperti kehamilan
 atau jangkitan berulang, segera berjumpa doktor.


Senaman untuk Memudahkan Kelahiran

Apabila merancang untuk bersenam semasa hamil, anda mungkin mempunyai banyak kebimbangan mengenai jenis yang bersesuaian. Kita semua tahu bahawa senaman fizikal boleh meningkatkan dan mengekalkan kecergasan fizikal untuk semua orang termasuk wanita hamil. Bagi mempersiapkan tubuh anda untuk kelahiran dan bersalin, senaman seperti Kegel,
squat
 dan
back stretches
 dapat membantu.

Senaman Kegel

Senaman Kegel adalah sejenis senaman lantai pelvik yang mana membantu menguatkan otot faraj, rahim, pundi kencing, dan otot usus. Menguatkan otot lantai pelvik memberikan sokongan yang lebih baik untuk organ-organ ini dan boleh membantu mencegah atau merawat tekanana urin inkontinen.

Menurut banyak kajian, kawalan otot lantai pelvik yang baik dapat membantu semasa tahap meneran. Sekiranya anda secara sukarela dapat melegakan otot-otot tersebut, anda boleh melahirkan bayi dengan lebih mudah. Kegel adalah mudah untuk dilakukan. Anda boleh melakukannya semasa melakukan aktiviti harian seperti menonton TV atau duduk di hadapan komputer riba anda. Inilah langkah-langkah asasnya:

Kenal pasti otot Kegel anda:
 Satu cara untuk mengenal pasti otot yang betul ialah dengan memasukkan cari ke dalam faraj, dan cuba memerah otot disekelilingnya. Atau anda boleh mengamalkan menghentikan aliran urin semasa membuang air kecil. Tetapi ia tidak boleh dilakukan terlalu kerap semasa buang air kecil bagi mengelakkan kelemahan otot atau meningkatkan peluang jangkitan urin.

 Amalan:
 Setelah anda kenal pasti otot lantai pelvik, kontraksi otot ini selama 5 saat, kemudian berehat dan ulangi 10-20 kali.

 Bernafas:
 Bernafaslah dengan normal semasa bersenam, dan lakukan ini sekurang-kurangnya tiga kali sehari. Cuba untuk tidak menggerakkan kaki, punggung, atau otot abdomen semasa senaman.

Squat

B
ertinggung atau mencangkung
(sq
uatting)
adalah membantu semasa kelahiran kerana ia membantu meluaskan pelvik bagi membolehkan lebih banyak ruang untuk bayi turun. Walau bagaimanapun, posisi ini melelahkan, jadi anda perlu mengamalkannya dengan kerap semasa mengandung untuk menguatkan otot dan paha.

Berdiri menghadap ke belakang kerusi, dengan kaki anda lebih sedikit daripada lebar pinggul dan jari kaki anda menonjol ke luar. Pegang belakang kerusi untuk sokongan.

Kontrak otot perut anda, angkat dada anda, dan rehatkan bahu anda. Kemudian turunkan belakang (
tailbone)
 anda ke lantai seolah-olah anda duduk di atas kerusi. Cari keseimbangan anda, kebanyakan berat badan anda harus ke arah tumit anda. Kekalkan kedudukan ini selagi ia selesa.

Ambil nafas mendalam dan kemudian menghembuskannya, tolak kaki anda untuk naik ke kedudukan berdiri.

Regangan belakang (
back stretch)

Regangan belakang boleh membantu anda berasa lebih baik, terutama semasa perkembangan kehamilan anda. Senaman untuk belakang seperti regangan bawah belakang boleh membantu melegakan sakit belakang. Berikut adalah langkah-langkah mudah untuk diikuti:

Rehatkan tangan dan lutut dengan kepala anda sejajar dengan punggung anda

Tarik di perut anda, sedikit mengelilingi belakang anda

Tahan selama beberapa saat, dan kemudian rehatkan perut dan belakang. Anda harus menjaga belakang anda serata mungkin

Jangan biarkan belakang anda mengendur/lendut

Secara beransur-ansur ulanginya sebanyak 10 kali

Apakah jenis senaman yang harus saya elakkan semasa hamil?

Selain daripada tiga senaman biasa di atas, anda mungkin pernah mendengar senaman lain. Tidak kira jenis senaman yang anda pilih, anda tidak boleh bersenam sehingga keletihan dan tahan nafas anda terlalu lama semasa bersenam. Elakkan senaman di bawah:

Senaman yang menyebabkan mudah jatuh

Senaman yang boleh menyebabkan sebarang trauma abdomen, termasuk aktiviti dengan gerakan yang canggung, atau perubahan pantas dalam pergerakan

Melibatkan sukan

Senaman yang memerlukan melompat, melangkau, atau memantul

Senaman yang melibatkan gerakan berpusing pinggang semasa berdiri

Senaman dalam cuaca panas dan lembap

Sesetengah orang mungkin menasihatkan anda supaya tidak aktif dan mengambil banyak rehat semasa hamil. Walau bagaimanapun, jadual senaman yang sihat akan sangat membantu proses kelahiran anda.